hotchpotch/miracl-hf-unified huggingface dataset:
ณัฐกฤต เกษตรภิบาล
ณัฐกฤต เกษตรภิบาล (เกิด 14 ธันวาคม พ.ศ. 2535) ชื่อเล่น ตึก เป็น นายแบบ และนักแสดงชาวไทย เป็นที่รู้จักจากละครซิทคอมเรื่อง "บ้านนี้มีรัก" ในบท "ออตโต้" ซึ่งออกอากาศทาง ช่องวัน โดยนอกจากผลงานการแสดงแล้ว ยังมีผลงานการเดินแบบตามเวทีและอีเว้นท์ต่างๆอย่างต่อเนื่องมากว่า 5 ปี และเคยได้รับเชิญไปร่วมเดินแบบในงาน seoul fashion week 2014 ที่กรุงโซล ประเทศ เกาหลีใต้ อีกด้วย
ณัฐกฤต เกษตรภิบาล เกิดที่ปทุมธานี เมื่อวันจันทร์ที่ 14 ธันวาคม 2535 กำลังศึกษาที่ คณะวิศวกรรมศาสตร์ สาขาวิศวกรรมโยธา มหาวิทยาลัยเทคโนโลยีพระจอมเกล้าพระนครเหนือ ในขณะศึกษาได้เข้าประกวดในโครงการ U-Guy ซึ่งจัดโดย Guy Laroche ในซีซั่นที่2 ซึ่งเป็นโครงการค้นหานักแสดงและนายแบบหน้าใหม่ จัดขึ้นในปลายปี 2554 และได้รับรางวัลชนะเลิศ ทำให้ณัฐกฤตได้มีโอกาสเดินแบบในงานเดินแบบ รวมทั้งถ่ายแบบให้กับนิตยสารต่างๆ ซึ่งถือเป็นนายแบบที่มีความโดดเด่นจนได้รับเลือกให้ไปเดินแบบที่กรุงโซล ประเทศเกาหลีใต้ ในงานseoul fashion week 2014 จากนั้นได้รับการทาบทามจากบริษัท เอ็กแซ็กท์ และ ซีเนริโอ ให้ไปเป็นนักแสดงรับเชิญในละครเรื่อง เล่ห์นางฟ้า โดยรับบท "กาย" ซึ่งมีบทจูบกับ วิว วรรณรท สนธิไชย นางเอกของเรื่อง แต่บทบาทก็ยังไม่เด่นมากนัก จนกระทั่งในปี 2558 กิตติ เชี่ยววงศ์กุล กำลังจะสร้างซิทคอม บ้านนี้มีรัก ในซีซั่นใหม่ ณัฐกฤตจึงได้รับบาท "ออตโต้" พี่ชายของ "มิค" โดยเริ่มปรากฏตัวครั้งแรกในตอน "เพื่อนบ้านดี๊ดี" และยังคงร่วมแสดงต่อเนื่องมาจนถึงปัจจุบัน ซึ่งมีความโดดเด่นในบทบาท ทำให้เป็นที่รู้จักในฐานะนักแสดง ช่องวัน และมีผลงานละครเรื่องอื่นๆ ติดตามมาจนถึงปัจจุบัน
สถานีรถไฟโทโยฮาชิ
สถานีรถไฟโทะโยะฮะชิ () เป็นสถานีรถไฟในเมืองโทะโยะฮะชิ จังหวัดไอชิ เป็นหนึ่งในสถานีของรถไฟความเร็วสูงโทไกโด ชิงกันเซ็ง และเป็นสถานีที่สามารถเปลี่ยนรถไฟเพื่อไปยังนครนะโงะยะได้ ดำเนินงานโดยบริษัทรถไฟญี่ปุ่นตอนกลางและบริษัทรถไฟเมเตะสึ
สาธารณรัฐสังคมนิยมโซเวียตลัตเวีย
สาธารณรัฐสังคมนิยมโซเวียตลัตเวีย (; ; ) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียต
สาธารณรัฐสังคมนิยมโซเวียตลัตเวียถูกจัดตั้งเป็นรัฐหุ่นเชิดของสหภาพโซเวียตเมื่อวันที่ 21 กรกฎาคม ค.ศ. 1940 (ระหว่างสงครามโลกครั้งที่ 2) ในอาณาบริเวณที่ก่อนหน้านั้นเคยเป็นสาธารณรัฐลัตเวียซึ่งเป็นรัฐเอกราช แต่ถูกกองทัพโซเวียตเข้ายึดครองตั้งแต่วันที่ 17 มิถุนายน ค.ศ. 1940 ตามถ้อยคำในสนธิสัญญาไม่รุกรานกันระหว่างเยอรมนีกับสหภาพสาธารณรัฐสังคมนิยมโซเวียต (สนธิสัญญาโมโลตอฟ–ริบเบนทรอพ)
ด้วยผลจากคำประกาศของซัมเนอร์ เว็ลส์ (เจ้าหน้าที่การต่างประเทศของสหรัฐอเมริกา) ในวันที่ 23 กรกฎาคม ค.ศ. 1940 สหรัฐอเมริกาและประชาคมยุโรปจึงไม่ยอมรับว่าการผนวกลัตเวียเข้ากับสหภาพโซเวียตเมื่อวันที่ 5 สิงหาคม ค.ศ. 1940 เป็นการกระทำที่ชอบด้วยกฎหมาย และการรับรองว่าลัตเวียเป็นสาธารณรัฐองค์ประกอบแห่งที่สิบห้าของสหภาพโซเวียตก็ถูกยับยั้งไว้เป็นเวลาห้าทศวรรษ ในเวลาต่อมา ลัตเวียถูกเยอรมนีนาซีเข้ายึดครองในเดือนมิถุนายนถึงกรกฎาคม ค.ศ. 1941 ก่อนที่จะถูกสหภาพโซเวียตยึดกลับคืนในปี ค.ศ. 1944–1945 ถึงกระนั้น ลัตเวียก็ยังมีฐานะเป็นประเทศเอกราช "โดยนิตินัย" โดยบางประเทศยังคงยอมรับคณะทูตและกงสุลซึ่งปฏิบัติหน้าที่ในนามของอดีตรัฐบาลลัตเวียต่อไป
อำนาจปกครองของสหภาพโซเวียตมาถึงจุดสิ้นสุดในช่วงการล่มสลายของสหภาพ รัฐสภาสาธารณรัฐสังคมนิยมโซเวียตลัตเวียซึ่งได้รับการเลือกตั้งอย่างเป็นอิสระครั้งแรกได้อนุมัติคำประกาศ "ว่าด้วยการฟื้นฟูเอกราชของสาธารณรัฐลัตเวีย" เมื่อวันที่ 4 พฤษภาคม ค.ศ. 1990 โดยกลับมาใช้ชื่อทางการของรัฐลัตเวียว่า สาธารณรัฐลัตเวีย รวมทั้งนำแบบธงและเพลงชาติที่เคยถูกยกเลิกกลับมาใช้อีกครั้ง เอกราชของสาธารณรัฐลัตเวียได้รับการฟื้นฟูอย่างสมบูรณ์ในวันที่ 21 สิงหาคม ค.ศ. 1991 ในช่วงที่มีความพยายามรัฐประหารในสหภาพโซเวียต และได้รับการรับรองอย่างสมบูรณ์จากสหภาพโซเวียตในวันที่ 6 กันยายน ค.ศ. 1991
รีอะโนวัสติ
รีอะโนวัสติ () หรือเรียกอย่างสั้นว่า รีอะ () เป็นสำนักข่าวของรัสเซียและและเจ้าของสถานีโทรทัศน์ช่องรัสเซียทูเดย์
สำนักข่าวแห่งนี้ก่อตั้งขึ้นในปี ค.ศ. 1941 ระหว่างสงครามโลกครั้งที่ 2 ในชือโซเวียตอินฟอร์มบูโร (Sovinformburo) จนในคริสต์ทศวรรษ 1960 จึงเปลี่ยนชื่อเป็น Novosti Press Agency (APN) และเปลี่ยนเป็น RIA Novosti ในปี ค.ศ. 1993
รีอะยุติการเป็นสำนักข่าวในปี ค.ศ. 2014 และแทนที่โดยสำนักข่าวสปุตนิคแทน
ชื่ออย่างเป็นทางการคือ Federal State Unitary Enterprise Russian Agency of International Information «RIA Novosti» ()
ปลาโรนันจุด
ปลาโรนันจุด (; ) ปลากระดูกอ่อนทะเลขนาดใหญ่ จำพวกปลาโรนัน โดยอยู่ในวงศ์ปลาโรนันยักษ์ (Rhinobatidae)
มีจะงอยปากแหลม หัวดูคล้ายหัวเรือ ครีบอกปลายแหลม ครีบหลังเรียวโค้งอยู่ห่างกัน ครีบหางเป็นรูปพระจันทร์เสี้ยว กลางหลังมีสันขรุขระและแคบ ลำตัวด้านบนสีน้ำตาลอ่อนหรือสีกากี ลำตัวรวมถึงครีบอกมีจุดสีขาวเป็นดวง ชานครีบอกมีจุดกลมสีดำ ส่วนท้องสีขาว
เป็นปลาโรนันขนาดใหญ่ ขนาดโตเต็มที่โดยเฉลี่ย 250 เซนติเมตร และอาจใหญ่ได้ถึง 3 เมตร อาศัยอยู่ตามลำพังหรือเป็นฝูงเล็ก ๆ ไม่กี่ตัว ตามชายฝั่งและแนวปะการังตอนลึก จนถึงไหล่ทวีป กินอาหารจำพวกสัตว์น้ำหน้าดิน เช่น ปู, กุ้ง หรือหอย ในน่านน้ำไทยพบได้ทั้งสองฟากฝั่งทะเล แต่เป็นปลาที่พบได้น้อย
ในอดีตถือว่าเป็นปลาโรนันที่เป็นชนิดซับซ้อนกับปลาโรนันชนิดอื่น ๆ คือ ปลาโรนันจุดขาว ("R. djiddensis"), ปลาโรนันจมูกกว้าง ("R. springeri") และอาจเป็นไปได้ว่ารวมถึงปลาโรนันจมูกเรียบ ("R. laevis")
ปลากุดสลาด
ปลากุดสลาด, ปลากุดสลาก หรือ ปลาอุณรุท () เป็นปลาทะเลในสกุล "Plectropomus" ในวงศ์ปลากะรัง (Serranidae)
ปลากุดสลาดจำแนกได้เป็น 7 ชนิด ได้แก่
แมงกะพรุนไฟเรือรบโปรตุเกสอินโด-แปซิฟิก
แมงกะพรุนไฟเรือรบโปรตุเกสอินโด-แปซิฟิก หรือ แมงกะพรุนบลูบอตเทิล (; ) เป็นสัตว์น้ำไม่มีกระดูกสันหลังจำพวกแมงกะพรุน ที่มิใช่แมงกะพรุนแท้ ๆ ชนิดหนึ่ง ที่พบในทะเล
มีรูปร่างคล้ายกับแมงกะพรุนไฟเรือรบโปรตุเกสหรือแมงกะพรุนไฟหมวกโปรตุเกส ("P. physalis") ที่เป็นชนิดที่ใกล้เคียงกันมากที่สุด ที่พบในมหาสมุทรแอตแลนติก หากแต่แมงกะพรุนไฟเรือรบโปรตุเกสอินโด-แปซิฟิก จะพบได้ในมหาสมุทรอินเดียและแปซิฟิก และมีขนาดเล็กกว่ามาก (6 นิ้วเมื่อเทียบกับ 12 นิ้ว) แต่มีหนวดที่ยาวเหมือนกัน และมีปากมากกว่าหนึ่งปาก เป็นสัตว์ที่อยู่เป็นอาณานิคม และเป็นสัตว์ที่เกิดมาจากเอมบริโอของสัตว์ที่แตกต่างกันหลายชนิดมารวมกัน ซึ่งแต่ละตัวจะมีลักษณะเด่นและมีคุณสมบัติที่แตกต่างกันออกไป
มีการแพร่กระจายพันธุ์ที่กว้างขวางกว่า โดยพบอย่างมากที่ชายฝั่งออสเตรเลียรวมถึงน่านน้ำฮาวาย โดยมีชื่อเรียกอย่างเป็นไม่เป็นทางการว่า "ili mane‘o" หรือ "palalia" และอาจเป็นไปได้ว่าเป็นชนิดที่พบที่ชายฝั่งประเทศไทย เช่น จังหวัดภูเก็ต ที่ชายฝั่งของออสเตรเลียมีผู้ที่ถูกแมงกะพรุนในสกุล "Physalia" ต่อยมากถึงปีละ 10,000 หรือ 30,000 ราย ส่วนใหญ่จะเกิดที่น่านน้ำฝั่งตะวันออก มีเพียง 500 รายเท่านั้นที่เกิดที่ฝั่งตะวันตกและทางใต้ แต่ไม่เหมือนกับแมงกะพรุนไฟเรือรบโปรตุเกส เพราะไม่มีบันทึกของผู้เสียชีวิตที่เกิดจากการต่อยของแมงกะพรุนไฟเรือรบโปรตุเกสอินโด-แปซิฟิก
แหล่งข้อมูลบางแหล่งจัดให้แมงกะพรุนไฟเรือรบโปรตุเกสอินโด-แปซิฟิกเป็นชนิดเดียวกันกับแมงกะพรุนไฟเรือรบโปรตุเกส โดยถือเป็นชื่อพ้องซึ่งกันและกัน
คนมีเสน่ห์
"คนมีเสน่ห์" เป็นซิงเกิลของ นครินทร์ กิ่งศักดิ์ ในปี พ.ศ. 2559 สังกัดค่ายเพลงจีนี่เรคคอร์ดส ในเครือจีเอ็มเอ็ม แกรมมี่ ประพันธ์เนื้อร้อง-ทำนองและผู้เรียบเรียงโดย นครินทร์ กิ่งศักดิ์ ออกจำหน่ายในวันที่ 21 มิถุนายน พ.ศ. 2559
ส่วนมิวสิกวิดิโอนี้ได้คู่พระนาง ไอซ์ซึ - ณัฐรัตน์ นพรัตยาภรณ์ กับ เบลล์ - เขมิศรา พลเดช แล้ว ยังจะได้เห็น พี่ป้าง ในลุคภารโรง แสดงประกบ พี่นิค - วิเชียร ฤกษ์ไพศาล เป็นเรื่องของนักศึกษา มีการรับน้อง น้องผู้หญิงโดนแซวว่า ดำบ้าง จอแบนบ้าง ไม่สวย กระเปิ๊บกระป๊าบ คือเป็นคนที่ไม่มีเสน่ห์เอาซะเลยก็เลยไม่ถูกกับแก๊งค์เพื่อนผู้ชายที่ชอบแซวซึ่งมีพระเอกอยู่ในแก๊งค์นี้ด้วย จนรุ่นพี่เห็นว่าคู่นี้ไม่ถูกกัน เลยจับทั้งคู่มาผูกติดกัน ไปไหนต้องไปด้วยกันตลอด ทำให้พระเอกได้ใกล้ชิดและรู้จักตัวตนของนางเอกมากขึ้นว่าเป็นคนมีจิตใจดีรักหมามาก ชอบช่วยหมาที่โดนแกล้ง พระเอกก็เลยเริ่มรู้สึกดีกับนางเอกขึ้นเรื่อยๆ
โดยก่อนหน้านี้ได้เผยแพร่ Music Series 14 นาที "คนมีเสน่ห์" ให้ชมก่อนเพลงออกจำหน่าย อนิ่ง เพลง "คนมีเสน่ห์" ได้ถูกนำไปใช้กับละคร เด็กจอมยุ่ง 2 ซึ่งเป็นภาคต่อของละคร เมียจำเป็น
เพลง "คนมีเสน่ห์" ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
นอร์แมน ล็อกเยอร์
เซอร์ โจเซฟ นอร์แมน ล็อกเยอร์ (; 17 พฤษภาคม ค.ศ. 1836 – 16 สิงหาคม ค.ศ. 1920) เป็นนักดาราศาสตร์ชาวอังกฤษ เกิดที่เมืองรักบี้ หลังเรียนจบจากสวิตเซอร์แลนด์และฝรั่งเศส ล็อกเยอร์รับราชการที่สำนักการสงคราม และย้ายไปที่เมืองวิมเบิลดันหลังแต่งงานกับวินิเฟรด เจมส์ ล็อกเยอร์เป็นนักดาราศาสตร์สมัครเล่นที่สนใจในดวงอาทิตย์ ในปี ค.ศ. 1868 เขาพบแถบสีเหลืองในสเปกตรัมใกล้ขอบดวงอาทิตย์ ซึ่งมีความยาวคลื่นประมาณ 588 นาโนเมตร ล็อกเยอร์สันนิษฐานว่าแถบสีเหลืองเกิดจากธาตุชนิดหนึ่ง เขาจึงร่วมกับนักเคมีชาวอังกฤษ เอ็ดเวิร์ด แฟรงค์แลนด์ ตั้งชื่อธาตุนี้ว่า "ฮีเลียม" โดยมาจากคำในภาษากรีกโบราณ "hḗlios" ที่แปลว่า "ดวงอาทิตย์" เมื่อเกิดสุริยุปราคาในปีเดียวกัน ปิแอร์ จองส์ชอง นักดาราศาสตร์ชาวฝรั่งเศสได้ศึกษาแถบสีเหลืองดังกล่าวและค้นพบธาตุฮีเลียมเช่นกัน ล็อกเยอร์และจองส์ชองจึงถือว่าเป็นผู้ค้นพบธาตุฮีเลียมร่วมกัน
ปีต่อมา ล็อกเยอร์ก่อตั้งนิตยสาร "เนเจอร์" เพื่อใช้เผยแพร่ความรู้ด้านวิทยาศาสตร์ เขาเป็นบรรณาธิการของนิตยสารจนกระทั่งเสียชีวิต
ต่อมาในปี ค.ศ. 1885 ล็อกเยอร์ดำรงตำแหน่งศาสตราจารย์ด้านฟิสิกส์ดาราศาสตร์ที่ราชวิทยาลัยวิทยาศาสตร์ในเซาท์เคนซิงตัน (ปัจจุบันเป็นส่วนหนึ่งของราชวิทยาลัยลอนดอน) และดูแลหอดูดาวจนเกษียณในปี ค.ศ. 1913 เขาเสียชีวิตที่บ้านในเมืองซัลคัมบ์รีจิสในปี ค.ศ. 1920 ชื่อของล็อกเยอร์ได้รับการนำไปตั้งเป็นชื่อเกาะนอกชายฝั่งตะวันออกของเกาะเอลสเมียร์ ประเทศแคนาดา, แอ่งดวงจันทร์และแอ่งดาวอังคาร
ภูมิศาสตร์กายภาพ
ภูมิศาสตร์กายภาพ เป็นหนึ่งในสองสาขาหลักของภูมิศาสตร์ และเป็นสาขาย่อยของสาขาวิทยาศาสตร์ธรรมชาติซึ่งเกี่ยวข้องกับการศึกษาถึงกระบวนการและแบบรูปของสิ่งแวดล้อมทางธรรมชาติ เช่น บรรยากาศ อุทกภาค ชีวมณฑล และธรณีภาค ตรงข้ามกับภูมิศาสตร์มนุษย์ที่เน้นทางวัฒนธรรมหรือสิ่งแวดล้อมสรรค์สร้างมากกว่า
ภูมิศาสตร์กายภาพสามารถแบ่งออกเป็นหลายสาขาย่อยดังต่อไปนี้
หมอผี (ละครโทรทัศน์)
หมอผี เป็นละครโทรทัศน์แนวแฟนตาซี-สยองขวัญ โดยนำมาสร้างเป็นละครโทรทัศน์มาแล้ว 2 ครั้ง
ครั้งแรกเมื่อปี พ.ศ. 2516 โดย บริษัท ซันไชน์ เอ็นเตอร์เทนเม้นท์ จำกัด จากบทประพันธ์ หม่อมเจ้าชาตรีเฉลิม ยุคล บทโทรทัศน์ ภูเขาคิง ผู้จัดละครและกำกับการแสดงโดย หม่อมเจ้าชาตรีเฉลิม ยุคล นำแสดงโดย ออกอากาศทุกวัน เวลา 20.30 - 22.30 น. ทางสถานีโทรทัศน์สีกองทัพบกช่อง 7
ครั้งที่ 2 ในปี พ.ศ. 2559 สร้างในรูปแบบละครซีรีส์ผลิตโดย บริษัท ศรีคำรุ้ง โปรดักชั่น จำกัด จากบทประพันธ์ของ หม่อมเจ้าชาตรีเฉลิม ยุคล และบทโทรทัศน์โดย อินดี้ด็อก ผู้จัดละคร หม่อมเจ้าชาตรีเฉลิม ยุคล กำกับการแสดงโดย พุฒิพงศ์ สายศรีแก้ว นำแสดงโดย เจสัน ยัง, พิชญ์นาฏ สาขากร ออกอากาศทุกวันพุธ-วันพฤหัสบดี เวลา 21.50 - 23.30 น. และออกอากาศซ้ำทุกวันอังคาร-พุธ เวลา 09.40 - 11.10 น. และเริ่มออกอากาศซ้ำทุกวันจันทร์-วันพฤหัสบดี เวลา 22.00 - 23.30 น. เริ่มวันจันทร์ที่ 19 ธันวาคม พ.ศ. 2559 ทางสถานีโทรทัศน์ช่องพีพีทีวี
หมายเหตุ: รวมทั้งสิ้น 17 ตอน
หมายเหตุ: รวมทั้งสิ้น รอระบุ ตอน
แม่น้ำบักดั่ง
แม่น้ำบักดั่ง () เป็นแม่น้ำทางตอนเหนือของประเทศเวียดนาม อยู่ใกล้กับอ่าวหะล็อง ไหลผ่านเมืองกว๋างเอียนของจังหวัดกว๋างนิญ และอำเภอถวีเงวียนของไฮฟอง มีความยาวทั้งสิ้น 40 กิโลเมตร
แม่น้ำบักดั่งมียุทธการที่สำคัญ 3 เหตุการณ์ในประวัติศาสตร์เวียดนาม ในปี ค.ศ. 938 ส่งผลให้เวียดนามได้รับเอกราช ในปี ค.ศ. 981 และ ค.ศ. 1288 นายพล เจิ่น ฮึง เด่า ได้ขับไล่กองทัพมองโกเลีย
ผมม้าหน้าเต่อ
ผมม้าหน้าเต่อ เป็นบทประพันธ์ บทโทรทัศน์โดย ชมิทหลา เหลี่ยววิริยกิจ, กิตติพงษ์ สอาดดี นำแสดงโดย กำกับการแสดงโดย ชมิทหลา เหลี่ยววิริยกิจ ออกอากาศทุกวันจันทร์-วันอังคาร เวลา 21.50 น. และเวลา ทางช่องพีพีทีวี เริ่มตอนแรกวัน วันที่ 6 กันยายน – 11 ตุลาคม พ.ศ. 2559
ผมม้าหน้าเต่อ เรื่องราวความสนุกสนานวุ่นวาย ที่สะท้อนชีวิตของเด็กสาววัยแรกรุ่นในโรงเรียนหญิงล้วนที่กำลังก้าวผ่านวัยจากคำว่า เด็กหญิง เข้าสู่วัยที่ต้องใช้ นางสาว นำมาซึ่งเรื่องราววุ่น ๆ ของศิษย์และคุณครูใน โรงเรียนพากเพียรวิทยา
เส้นเมริเดียนที่ 62 องศาตะวันตก
เส้นเมริเดียนที่ 62 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ทวีปอเมริกาเหนือ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 62 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 118 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 62 องศาตะวันตกลากผ่านพื้นที่ดังนี้:
ฟีฟ่าคอนเฟเดอเรชันส์คัพ 2003
ฟีฟ่าคอนเฟเดอเรชันส์คัพ 2003 () เป็นการแข่งขันฟุตบอลระดับนานาชาติคอนเฟเดอเรชันส์คัพ จัดโดยฟีฟ่า ในปี พ.ศ. 2546 ที่ประเทศฝรั่งเศส โดยการแข่งขันจะจัดขึ้นระหว่างวันที่ 18 – 29 มิถุนายน พ.ศ. 2546
หมายเหตุ: ตุรกีได้ผ่านเข้ารอบเนื่องจากฝรั่งเศสนั้นเป็นเจ้าภาพการแข่งขันและยังเป็นแชมป์ฟุตบอลชิงแชมป์แห่งชาติยุโรป 2000 ทำให้ต้องหาอีก 1 ทีมเพื่อที่จะเข้ารอบในรายการนี้โดยอิตาลี รองแชมป์ฟุตบอลชิงแชมป์แห่งชาติยุโรป 2000 และ เยอรมันรองแชมป์ฟุตบอลโลก 2002 ได้ปฏิเสธไม่เข้าร่วมแข่งขันทำให้สิทธิ์นี้นั้นตกเป็นของตุรกี ในที่สุด
ตำบลขัวเรียง
ตำบลขัวเรียง เป็นตำบลใน อำเภอชุมแพ จังหวัดขอนแก่น
ตั้งอยู่ห่างจาก อำเภอชุมแพ ประมาณ 15 กิโลเมตร ห่างจาก จังหวัดขอนแก่น 77 กิโลเมตร สภาพภูมิประเทศส่วนใหญ่เป็นที่ราบสูง
ตำบลหนองไผ่ (อำเภอชุมแพ)
ตำบลหนองไผ่ เป็นตำบลใน อำเภอชุมแพ จังหวัดขอนแก่น
ตั้งอยู่ห่างจาก อำเภอชุมแพ ประมาณ 5 กิโลเมตร ห่างจาก จังหวัดขอนแก่น 87 กิโลเมตร สภาพภูมิประเทศส่วนใหญ่เป็นที่ราบสูง
ตำบลไชยสอ
ตำบลไชยสอ เป็นตำบลใน อำเภอชุมแพ จังหวัดขอนแก่น
ตั้งอยู่ห่างจาก อำเภอชุมแพ ประมาณ 2 กิโลเมตร ห่างจาก จังหวัดขอนแก่น 80 กิโลเมตร
ตำบลวังหินลาด
ตำบลวังหินลาด เป็นตำบลใน อำเภอชุมแพ จังหวัดขอนแก่น เดิมอยู่ในเขตการปกครองของตำบลหนองไผ่ อำเภอชุมแพ จังหวัดขอนแก่น การตั้งถิ่นฐานเป็นชุมชนเริ่มจากราษฎรกลุ่มหนึ่งได้อพยพเข้าจากบ้านชุมแพ เมื่อปี พ.ศ.2469 เพื่อหาทำเลตั้งถิ่นฐาน ทำไร่ ทำนา เนื่องจากบริเวณแห่งนี้มีความอุดมสมบูรณ์ มีสัตว์ป่าอาศัยอยู่เป็นจำนวนมาก จนชุมชนมีขนาดใหญ่ขึ้น และได้จัดตั้งเป็นหมู่บ้านเมื่อปี พ.ศ.2474 และตั้งชื่อหมู่บ้านว่า บ้านวังหินลาด เพราะมีลำห้วยธรรมชาติ ด้านทิศตะวันออกของหมู่บาน ซึ่งแต่เดิมชาวบ้านใช้เป็นแหล่งน้ำกินน้ำใช้ และบริเวณลำห้วยแห่งนี้ลึก และกว้างกว่าลำห้วยทั่วไป โดยเฉพาะพื้นที่หินลาดเป็นวังน้ำใสสะอาด สามารถดื่มกินได้ และมีหินธรรมชาติลาดตัดลำห้วย เป็นฝายกั้นทำให้น้ำมีความอุดมสมบูรณ์ตลอดปี จึงได้ตั้งชื่อหมู่บ้านวังหินลาด ขึ้นกับตำบลชุมแพ มีหมู่บ้านที่ก่อตั้งขึ้นภายหลัง คือ บ้านหนองไผ่เหนือ บ้านโสกก้อง บ้านฝายหิน บ้านหนองทุ่ม บ้านนาคำน้อย และบ้านโป่งแห้ง และเมื่ออำเภอชุมแพมีการแบ่งพื้นที่เพื่อจัดตั้งหนองไผ่จึงถูกโอนมาขึ้นกับตำบลหนองไผ่ ในปี 2527 มีการแบ่งแยกหมู่ที่มีขนาดใหญ่ ประชากรหนาแน่น คือ บ้านโสกก้องหมู่ 11 ขอแยกเป็น บ้านโสกอุดม หมู่ 27 และขอแยกบ้านหนองไผ่เหนือ เป็นบ้านนาดีอีกหมู่บ้านหนึ่ง ในปี พ.ศ.2528 จึงมีการขอแบ่งแยกหมู่บ้านวังหินลาด หนองทุ่ม ฝายหิน นาคำน้อย โป่งแห้ง โสกก้อง โสกอุดม หนองไผ่เหนือ และนาดี ยกฐานะขึ้นเป็น "ตำบลวังหินลาด" โดยตั้งชื่อตำบลตามชื่อหมู่ที่เก่าแก่ที่สุดในพื้นที่ ภายหลังมีการขอแบ่งแยกหมู่บ้านเพิ่มเติม คือ บ้านวังหินลาดขอแยกเป็นบ้านวังเจริญ บ้านหนองทุ่มขอแยกเป็นบ้านหนองทอง และบ้านโสกก้องขอแยกเป็นบ้านก้องเจริญ ปัจจุบันตำบลวังหินลาดมีหมู่บ้านทั้งหมด 12 หมู่บ้าน มีนายยุทธนา ชินทะนาม เป็นกำนัน และมีนายเชวงศักดิ์ เบ้าสิน เป็นนายกองค์การบริหารส่วนตำบล
ตั้งอยู่ห่างจาก อำเภอชุมแพ ประมาณ 15 กิโลเมตร ห่างจาก จังหวัดขอนแก่น 96 กิโลเมตร สภาพภูมิประเทศส่วนใหญ่เป็นที่ราบสูง
ตำบลนาหนองทุ่ม (อำเภอชุมแพ)
ตำบลนาหนองทุ่ม เป็นตำบลใน อำเภอชุมแพ จังหวัดขอนแก่น
ตั้งอยู่ห่างจาก อำเภอชุมแพ ประมาณ 30 กิโลเมตร ห่างจาก จังหวัดขอนแก่น 120 กิโลเมตร สภาพภูมิประเทศส่วนใหญ่เป็นที่ราบสูง
ยุคราชสำนักเหนือ-ใต้
ยุคราชสำนักเหนือ-ใต้ ( , ) ยุคแห่งความวุ่นวายในการอ้างสิทธิในการสืบราชบัลลังก์ดอกเบญจมาศโดยดำเนินไปใน ยุคอะซุชิโมะโมะยะมะ หรือตรงกับยุค รัฐบาลโชกุนอะชิกะงะ ในช่วงปี พ.ศ. 1877 - พ.ศ. 1935
โดยความขัดแย้งของทั้งสองราชสำนักกินเวลายาวนานประมาณเกือบ 60 ปีจนกระทั่ง จักรพรรดิโกะ-คะเมะยะมะ จักรพรรดิองค์ที่ 99 และจักรพรรดิองค์สุดท้ายแห่งราชสำนักใต้ทรงประกาศยอมแพ้ต่อ จักรพรรดิโกะ-โคะมะสึ แห่งราชสำนักเหนือเมื่อปี พ.ศ. 1935 ทำให้ยุคสองราชสำนักสิ้นสุดลงซึ่งราชสำนักญี่ปุ่นในปัจจุบันนั้นสืบเชื้อสายจากราชสำนักเหนือ
จักรพรรดิโกะ-โคะมะสึ
จักรพรรดิโกะ-โคะมะสึ () จักรพรรดิองค์ที่ 100 แห่ง ราชวงศ์ญี่ปุ่น และจักรพรรดิองค์แรกหลัง ยุคราชสำนักเหนือ-ใต้ ตามที่ได้บันทึกไว้ใน รายพระนามจักรพรรดิญี่ปุ่น
ครองราชย์ระหว่าง พ.ศ. 1925 - พ.ศ. 1935 สมัยเป็นจักรพรรดิผู้อ้างสิทธิและ พ.ศ. 1935 - พ.ศ. 1955 สมัยเป็นจักรพรรดิแห่งญี่ปุ่น
โดยพระนามของพระองค์นั้นนำมาจากพระนามของ จักรพรรดิโคโก จักรพรรดิองค์ที่ 60 โดยเมื่อใส่คำว่า โกะ เข้าไปพระนามของพระองค์จะแปลได้ว่า จักรพรรดิโคะมะสึที่ 2 หรือ จักรพรรดิโคะมะสึยุคหลัง
จักรพรรดิโกะ-โคะมะสึทรงมีพระนามก่อนจะขึ้นสืบราชบัลลังก์ดอกเบญจมาศว่า เจ้าชายโมะโตะฮิโตะ ()
เป็นพระราชโอรสพระองค์ใหญ่ใน จักรพรรดิโกะ-เอ็งยู จักรพรรดิผู้อ้างสิทธิจากราชสำนักเหนือพระองค์ที่ 5
เจ้าชายโมะโตะฮิโตะขึ้นเป็นผู้อ้างสิทธิพระองค์ที่ 6 ภายหลังการสละราชบัลลังก์ของจักรพรรดิโกะ-เอ็นยูพระราชบิดาเมื่อวันที่ 24 พฤษภาคม พ.ศ. 1925 จนกระทั่งสละราชบัลลังก์เมื่อวันที่ 5 ตุลาคม พ.ศ. 1955
กริช กฤษดา
กริช กฤษดา หรือชื่อจริง กฤษดา ดีอุบล เป็นนักแสดง นายแบบ และนักร้องวง Breeze เข้าสู่วงการด้วยการชักนำของพจน์ อานนท์
กริช กฤษดา (ชื่อเล่น: อ๊อด, กริช) เกิดเมื่อวันที่ 16 สิงหาคม พ.ศ. 2517 เป็นลูกชายคนโต ในจำนวนพี่น้องทั้งหมด 3 คนและเป็นคนกรุงเทพแต่กำเนิด โดยชื่อ "กริช กฤษดา" ของเขานั้น เป็นชื่อที่ใช้ในการแสดงในวงการบันเทิงที่พจน์ อานนท์ ผู้ชักนำเข้าวงการ เป็นผู้ตั้งให้โดยเขามีชื่อและนามสกุลจริงว่า กฤษดา ดีอุบล
เริ่มต้นการศึกษาในระดับชั้นอนุบาล จนสำเร็จการศึกษาในระดับชั้นประถมปีที่ 6 ที่โรงเรียนศิริลักษณ์ จากนั้นจึงมาศึกษาต่อในระดับชั้นมัธยมต้นที่ โรงเรียนบางมดวิทยา ในช่วงที่เขานั้นเข้าสู่วงการบันเทิงในช่วงปี พ.ศ. 2536 กริช กฤษดากำลังศึกษาอยู่ชั้นปีที่ 3 ที่พาณิชยการราชดำเนิน แผนกการตลาด โดยหลังจากสำเร็จการศึกษาในระดับ ปวช. แล้วเขาเข้าศึกษาต่อ ในระดับ ปวส. ที่สถานศึกษาเดิม โดยตัดสินใจที่จะเลือกเรียนในช่วงภาคค่ำ เพื่อที่จะได้ไม่กระทบงาน ในด้านการถ่ายแบบที่มักใช้เวลาในการทำงาน และนัดหมายในช่วงกลางวัน
เริ่มมีผลงานในช่วงปี พ.ศ. 2536 ซึ่งในขณะนั้นเขามีอายุได้ 18 ปี โดยหลังจากส่งรูปและเข้ามาเทสต์หน้ากล้องกับพจน์ อานนท์ จากนั้นได้รับการติดต่อให้เริ่มงานด้านการถ่ายแบบ และมีโอกาสได้ขึ้นปกนิตยสารเธอกับฉัน ในการถ่ายแบบแฟชั่นในครั้งแรกทันที โดยในการถ่ายแบบ ภาพแฟชั่นในครั้งนี้นั้น เขาได้รับเลือกให้ขึ้นปกนิตยสารเธอกับฉัน ในฉบับที่ 222 ปักษ์แรก มีนาคม พ.ศ. 2536
และมีผลงานในด้านการถ่ายแบบ ฝากไว้มากมายในนิตยสารวัยรุ่นอย่าง เธอกับฉัน, The Boy, Angel, Top Teen, อานนท์, Wolf, Child, วันหวาน เป็นต้น ซึ่งได้รับความนิยมอย่างมาก จากกลุ่มผู้อ่านวัยรุ่น ในขณะนั้น
อีกทั้งยังมีผลงานการแสดง ทั้งละครโทรทัศน์ และภาพยนตร์ เช่น ภาพยนตร์เรื่อง "กองร้อย 501 ริมแดง" และละครเรื่อง "ข้าวเปลือก" เป็นต้น นอกจากนี้ยังเป็นนักร้องวง "Breeze" สังกัดโพลีแกรม โดยมีสมาชิกทั้งหมด 4 คนได้แก่ หมู-กำพล กิตติคุณาภรณ์, ปอ-เอกพันธ์ วงศ์ชิน, บิ๊ก-สุทธิศักดิ์ พุ่มพวง และ กริช กฤษดา โดยกริชทำหน้าที่มือกีต้าร์ และร้องคอรัส ออกอัลบั้มจำนวน 1 ชุด ในปีพ.ศ. 2540 ปัจจุบันไม่มีผลงานในวงการบันเทิงแล้ว
มหาหิน
มหาหิน ภาพยนตร์ไทยแนวโลดโผน ภาพยนตร์ออกฉายครั้งแรกเมื่อวันที่ 21 เมษายน พ.ศ. 2521 ที่โรงภาพยนตร์เพชรรามา จากฝีมือการกำกับของคมน์ อรรฆเดช นำแสดงโดยสมบัติ เมทะนี, ปิยะมาศ โมนยะกุล, วิยะดา อุมารินทร์ และเกชา เปลี่ยนวิถี
ปี พ.ศ. 2560 ทางโคลีเซี่ยม อินเตอร์ กรุ๊ปโดยพรพิมล มั่นฤทัยได้นำภาพยนตร์เรื่องนี้กลับมาสร้างอีกครั้งในรูปแบบละครโทรทัศน์ นำแสดงโดยจิณณะ นวรัตน์ และพิมพ์ปวีณ์ โคกระบินทร์ โดยมีการบวงสรวงเปิดกล้องละครเรื่องนี้เมื่อวันที่ 18 กรกฎาคม พ.ศ. 2559 ออกอากาศ ทุกวันศุกร์ เวลา 20:05 - 22:30 น. ทุกวันเสาร์-อาทิตย์ เวลา 20:15 - 22:45 น. เริ่มตอนแรกวันศุกร์ที่ 8 ธันวาคม พ.ศ. 2560−7 มกราคม พ.ศ. 2561 ต่อจากเรื่องทิวลิปทอง ทางช่อง 7 สี
เรื่องราวของ พระมหาหิน หรือ หิน ภูธร อดีตนักเลงชื่อดังที่ต้องสึกออกมาเป็น ทิดหิน (สมบัติ/จิณณะ) ดูแลน้องสาวอย่าง ทราย และ หนึ่ง (-/-) หลานชายเพราะพี่ชายคือ ดิน (-/สุรศักดิ์) ถูกฆ่าและบ้านถูกปล้นโดย ครูช่วง (อดินันท์/สามารถ) ครูของหินได้ส่งทรายและหนึ่งไปอยู่กับ ผู้ใหญ่แสง (ครรชิต/ธนายง) บุคคลที่หินให้ความเคารพ
ต่อมาเมื่อทรายถูกฆ่าอย่างโหดเหี้ยมโดยใช้โซ่รัดคอจากฝีมือของ เสือผาด (ฤทธิ์/ฉัตรมงคล) ลูกน้องคนสนิทของ เสือเคร่ง (ดามพ์/สุทธิ์คุณ) มือขวาของ พ่อเลี้ยงเกียรติ (เกชา/ศักราช) พ่อค้าวัวซึ่งมีอำนาจและอิทธิพลในจังหวัดแต่มหาหินซึ่งพักฟื้นจากถูกลูกน้องของพ่อเลี้ยงเกียรติทำร้ายก็เข้าใจผิดคิดว่าเป็นฝีมือของ กำนันลอย บุญหลวง (สุวิน/เอกพัน) หุ้นส่วนของพ่อเลี้ยงเกียรติซึ่งเป็นพ่อของ ลม บุญหลวง (ไพโรจน์/ไพศาล) อดีตเพื่อนรักของมหาหินและ ฝน บุญหลวง (ปิยะมาศ/พิมพ์ปวีณ์)
โดยลมมีคนรักอยู่แล้วคือ ชาดา วงศ์สมเกียรติ (วิยะดา/รัญดภา) ลูกสาวของพ่อเลี้ยงเกียรติมหาหินจึงลักพาตัวฝนไปซ่อนโดยได้รับความช่วยเหลือจาก อ่าง (ลักษณ์/อัครรัฐ) ระหว่างนั้นพ่อเลี้ยงเกียรติซึ่งหมายปองฝนได้พยายามให้กำนันลอยติดสินบนข้าราชการเพื่อขอทำสัมปทานป่าไม้แต่กำนันลอยได้ปฏิเสธและขอถอนตัวพ่อเลี้ยงเกียรติจึงสั่งเก็บกำนันลอยและลูกน้อง
ในระหว่างนั้นพ่อเลี้ยงเกียรติสืบทราบว่าฝนถูกนำตัวไปซ่อนไว้ที่หมู่บ้านของผู้ใหญ่แสงจึงส่งไปลูกน้องไปชิงตัวแต่โชคดีที่ชาดาซึ่งสนิทกับฝนมาช่วยไว้ทันพร้อมกับพาฝนมาส่งที่บ้านและได้เห็นศพของกำนันลอยพอดีกับที่ลมทราบว่ามหาหินจับตัวฝนไปจึงได้จับครูช่วงมาเป็นตัวประกันเพื่อบีบให้มหาหินปรากฏตัวเมื่อมหาหินปรากฏตัวทั้งสองจึงเข้าต่อสู้กันกระทั่งฝนมาถึงจุดที่ทั้งสองสู้กันพร้อมกับให้ลมฆ่ามหาหินเพราะเข้าใจผิดว่ามหาหินฆ่ากำนันลอยแต่ เสือทิม (มานพ/-) เจ้าของบ่อนในหมู่บ้านที่สนิทกับกำนันลอยได้มาเล่าความจริงทั้งหมดมหาหินและลมจึงร่วมมือกันกำจัดพ่อเลี้ยงเกียรติ เสือเคร่ง และเสือผาดพร้อมลูกน้องเป็นผลสำเร็จ
เซร์ชีอู ฟารีอัส
เซร์ชีอู รีการ์ดู จี ไปวา ฟารีอัส (; เกิดเมื่อวันที่ 9 มิถุนายน พ.ศ. 2510) เป็นผู้จัดการทีมชาวบราซิล ปัจจุบันเป็นหัวหน้าผู้ฝึกสอนของสุพรรณบุรี ในไทยลีก
ฟารีอัสเคยได้แชมป์เอเอฟซีแชมเปียนส์ลีก กับโปฮัง สตีลเลอส์ ในปี พ.ศ. 2552
อัฟชิน ก็อตบี
อัฟชิน ก็อตบี (; เกิดเมื่อวันที่ 8 กุมภาพันธ์ พ.ศ. 2507) เป็นผู้จัดการทีมชาวอิหร่าน
ก็อตบีเกิดในเมืองชีราซ ประเทศอิหร่าน โดยเป็นบุตรของครูในอิหร่าน หลังจากนั้นเขาได้ย้ายถิ่นฐานมาอยู่ที่ลอสแอนเจลิส สหรัฐอเมริกา เขาจบปริญญาตรีวิศวกรรมไฟฟ้า จากมหาวิทยาลัยแคลิฟอร์เนีย ลอสแอนเจลิส ซึ่งเขาเป็นส่วนหนึ่งของทีมฟุตบอลมหาวิทยาลัยด้วย
จอร์จ หู
จอร์จ หู (; เกิด 24 กรกฎาคม ค.ศ. 1982) หรือ หู ยฺหวี่เวย์ () เป็นนักร้องและนักแสดงชาวอเมริกันซึ่งปักหลักในไต้หวัน คล่องภาษาจีนกลาง ภาษาไต้หวัน และภาษาอังกฤษ เดิมสังกัดเฟิสต์มีเดียคอร์ปอเรชัน (First Media Corporation) ครั้น ค.ศ. 2011 ย้ายมาสังกัดโพลีแลนด์อินเตอร์เนชันนัลเอนเตอร์เทนเมนต์ (Polyland International Entertainment)
บ้านแถวในเมือง
บ้านแถวในเมือง หรือ บ้านแถว ( บางครั้งมีการเรียกว่า ด้วยเหตุผลทางการตลาด) ตามที่ใช้ในอเมริกาเหนือ เอเชีย ออสเตรเลีย แอฟริกาใต้ และส่วนอื่น ๆ ในยุโรป หมายถึง บ้านแถวที่อยู่ในตัวเมือง มักมีห้องนั่งเล่นอยู่ชั้นล่าง คำว่า ถือกำเนิดขึ้นที่ลอนดอน สหราชอาณาจักร และเป็นที่แพร่หลายในเมืองใหญ่หลายเมืองเนื่องจากเป็นสิ่งปลูกสร้างที่สามารถใช้สอยพื้นที่ได้อย่างเต็มประสิทธิภาพ
แต่เดิมในสหราชอาณาจักร บ้านในเมืองถือเป็นที่พักอาศัยสำหรับขุนนางหรือผู้มีฐานะมั่งคั่งซึ่งมักเป็นเจ้าของบ้านหรือคฤหาสน์ในชนบทอย่างน้อยหนึ่งหลัง ตั้งแต่ช่วงคริสต์ศตวรรษที่ 18 เป็นต้นมา บุคคลเหล่านี้จะใช้ชีวิตส่วนใหญ่ในบ้านที่ชนบท และจะเข้ามาอยู่ในบ้านในเมืองเป็นครั้งคราวเมื่อมีเหตุการณ์ที่ต้องเข้าสังคม (นั่นก็คือฤดูการเต้นรำในสมัยนั้น) บ้านในเมืองของบุคคลเหล่านี้ส่วนใหญ่มีลักษณะเป็นบ้านแถว มีเพียงจำนวนน้อยมากที่จะเป็นบ้านเดี่ยว แม้แต่ชนชั้นสูงที่เป็นเจ้าของคฤหาสน์ชนบทเนื้อที่เป็นร้อย ๆ พัน ๆ เอเคอร์ ก็นิยมพักอาศัยในบ้านแถวในเมืองเช่นกัน
ในทวีปเอเชีย บ้านแถวในเมืองมักมีความหมายเดียวกับทางอเมริกาเหนือ แต่ในบางประเทศอาจมีการสร้างบ้านแถวเป็นส่วนหนึ่งของกลุ่มที่พักอาศัยขนาดใหญ่ มีความปลอดภัยค่อนข้างสูง พร้อมกับสิ่งอำนวยความสะดวกเหมือนโรงแรม เช่น สระว่ายน้ำ ห้องออกกำลังกาย สวน สนามเด็กเล่น
จักรพรรดินีซุน
จักรพรรดินีซุน (; ; 1399–1462) เป็นมเหสีจักรพรรดิเซฺวียนเต๋อแห่งราชวงศ์หมิง ได้รับการเฉลิมพระนามว่า เซี่ยวกงจาง ()
นางซุนพื้นเพเป็นชาวเมืองซึ่งปัจจุบันคือปินโจว (濱州) เป็นธิดาของข้าราชการนามว่า ซุน จง (孙忠) และภริยาผู้มาจากตระกูลตง (董)
ใน ค.ศ. 1417 นางซุนได้เป็นสนมคนหนึ่งของรัชทายาทจู จานจี (朱瞻基) ครั้น ค.ศ. 1425 จู จานจี ขึ้นเป็นจักรพรรดิเซฺวียนเต๋อ (宣德) สนมซุนจึงได้เป็นกุ้ยเฟย์ (贵妃)
ใน ค.ศ. 1417 นางให้กำเนิดโอรสนามว่า จู ฉีเจิ้น (朱祁鎮) ขณะที่มเหสีของเซฺวียนเต๋อไร้บุตร โอรสของนางจึงได้เป็นรัชทายาท ครั้น ค.ศ. 1428 นางซุน ในฐานะมารดารัชทายาท ได้เลื่อนเป็นมเหสี
ใน ค.ศ. 1435 เซฺวียนเต๋อสวรรคต รัชทายาทจู ฉีเจิ้น พระชนม์ 8 ชันษา ขึ้นเป็นจักรพรรดิเจิ้งถ่ง (正統) แต่มเหสีซุนมิได้สำเร็จราชการแทนโอรส เพราะจักรพรรดินีเฉิงเซี่ยวเจา (誠孝昭) แห่งตระกูลจาง (张) ผู้เป็นพระมารดาของเซฺวียนเต๋อ ยังอยู่ พระนางเฉิงเซี่ยวเจาได้สำเร็จราชการแทนเจิ้งถ่งผู้หลาน กระทั่งเจิ้งถ่งบรรลุนิติภาวะใน ค.ศ. 1442
ไนอา แจ็กซ์
เซฟลีนา ฟาเนเน (Savelina Fanene) เกิด 29 พฤษภาคม ค.ศ. 1984 เป็นนักมวยปล้ำอาชีพและโมเดลชาวอเมริกัน ปัจจุบันเซ็นสัญญากับWWEภายใต้ชื่อ ไนอา แจ็กซ์ (Nia Jax) ได้เป็นแชมป์หญิงรอว์ WWE 1สมัย
อเล็กซา บลิส
อเล็กซิส คอฟแมน (Alexis Kaufman; เกิด 9 สิงหาคม ค.ศ. 1991) นักมวยปล้ำอาชีพชาวอเมริกันที่ปัจจุบันเซ็นสัญญากับWWEภายใต้ชื่อ อเล็กซา บลิส (Alexa Bliss) เป็นคนแรกที่ได้ทั้งแชมป์หญิงสแมคดาวน์ WWE และแชมป์หญิงรอว์ WWE และยังได้กระเป๋าสิทธิ์ มันนีอินเดอะแบงก์ (2018)
ในเดือนพฤษภาคม 2013 เธอได้เซ็นสัญญากับ WWE ฝึกมวยปล้ำกับศูนย์ฝึก WWE Performance Center ในออร์แลนโด, ฟลอริดา และร่วมNXT ในเดือนพฤษภาคม 2015 เธอได้เป็นผู้จัดการส่วนตัวทีมเบลกและเมอร์ฟี เธอเปิดตัวขึ้นค่ายหลักในเดือนกรกฎาคม 2016
โมโจ รอว์ลีย์
ดีน โจนาธาน มุห์ตาดี (Dean Jonathan Muhtadi) เกิด 17 กรกฎาคม ค.ศ. 1986 เป็นนักมวยปล้ำอาชีพและอดีตนักอเมริกันฟุตบอลชาวอเมริกัน ปัจจุบันเซ็นสัญญากับWWEในนาม โมโจ รอว์ลีย์ (Mojo Rawley) อดีตแท็กทีมร่วมกับแซค ไรเดอร์
ตำบลนาเพียง (อำเภอชุมแพ)
ตำบลนาเพียง เป็นตำบลใน อำเภอชุมแพ จังหวัดขอนแก่น
ตั้งอยู่ห่างจาก อำเภอชุมแพ ประมาณ 25 กิโลเมตร ห่างจาก จังหวัดขอนแก่น 57 กิโลเมตร สภาพภูมิประเทศส่วนใหญ่เป็นที่ราบสูง
ตำบลหนองเสาเล้า
ตำบลหนองเสาเล้า เป็นตำบลใน อำเภอชุมแพ จังหวัดขอนแก่น
ตั้งอยู่ห่างจาก อำเภอชุมแพ ประมาณ 20 กิโลเมตร ห่างจาก จังหวัดขอนแก่น 77 กิโลเมตร
ตำบลโนนอุดม (อำเภอชุมแพ)
ตำบลโนนอุดม เป็นตำบลใน อำเภอชุมแพ จังหวัดขอนแก่น
ตั้งอยู่ห่างจาก อำเภอชุมแพ ประมาณ 10 กิโลเมตร ห่างจาก จังหวัดขอนแก่น 72 กิโลเมตร สภาพภูมิประเทศส่วนใหญ่เป็นที่ราบสูง
เค้กบายดิโอเชียน
"เค้กบายดิโอเชียน" () เป็นซิงเกิลเปิดตัวของวงดนตรีอเมริกัน ดีเอ็นซีอี ออกจำหน่ายในวันที่ 18 กันยายน ค.ศ. 2015 และออกอากาศทางวิทยุในวันที่ 22 มกราคม ค.ศ. 2016 ผ่านรีพับลิกเรเคิดส์ เป็นซิงเกิลนำจากอีพี "สเวย์"
"เค้กบายดิโอเชียน" แต่งโดยโจ โจนาส จัสติน แทรนเตอร์ และคู่ศิลปินชาวสวีเดน แมตต์แมนและโรบิน ซึ่งช่วยผลิตเพลงด้วย เพลงมีเนื้อหาเกี่ยวกับเพศสัมพันธ์ แต่มักถูกตีความบ่อย ๆ ว่าเกี่ยวกับค็อกเทลชื่อ เซ็กซ์ออนเดอะบีช ชื่อเพลงเกิดจากคู่โปรดิวเซอร์ชาวสวีเดนมักสับสนวลี "เซ็กซ์ออนเดอะบีช" กับวลี "เค้กบายดิโอเชียน"
มิวสิกวิดีโอเพลง "เค้กบายดิโอเชียน" กำกับโดยแบล็กคอฟฟี และจีจี เฮอดีด ออกฉายในเดือนตุลาคม ค.ศ. 2015 คริสตินา การิบัลดิ จาก"เอ็มทีวี" เขียนว่า "ดีเอ็นซีอี ได้แก่ โจ จู ลี โคล วิตเทิล และแจ็ก ลอว์เลส แสดงเพลงอยู่หน้าเค้กก้อนใหญ่บนชายหาด หลังจากนั้นไม่นาน ผู้หญิงกลุ่มหนึ่งสวมชุดบิกินีมาร่วมกับ 'ทีมดีเอ็นซีอี' สร้างฟองสบู่และเอาเค้กป้ายหน้ากันขณะที่เขาพบคู่แข่ง ได้แก่ เดอะแฟตจูว"
อารียา ผลฟูตระกูล
อารียา ผลฟูตระกูล (ชื่อเล่น:กิ่ง) เป็นนักแสดงและนางแบบหญิงชาวไทย เกิดเมื่อวันที่ 17 ตุลาคม พ.ศ. 2538
ปุณณิสา ศิริสังข์
ปุณณิสา ศิริสังข์ (ชื่อเล่น:ใบเตย) เป็นนักแสดงชาวไทย เกิดเมื่อวันที่ 21 กุมภาพันธ์ พ.ศ. 2535 เริ่มเข้าวงการจากการประกวด Miss Photogenic KKU NKC Freshy Boys & Girls 2012 , เข้ารอบ 14 คนสุดท้ายการประกวด ดัชชี่บอยแอนด์เกิร์ล (Dutchie Boys & Girls) 2013 และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
ธัญชนก จิตตกุล
ธัญชนก จิตตกุล (ชื่อเล่น:เฟิรสท์) เป็นนักแสดงชาวไทย เกิดเมื่อวันที่ 2 พฤศจิกายน พ.ศ. 2535 เริ่มเข้าวงการจากการประกวด Miss Photogenic KKU NKC Freshy Boys & Girls 2012 , เข้ารอบ 14 คนสุดท้ายการประกวด ดัชชี่บอยแอนด์เกิร์ล (Dutchie Boys & Girls) 2013 และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
อนิส สุวิทย์
อนิส สุวิทย์ หรือ มายด์ : (เกิดเมื่อวันที่ 18 กรกฎาคม พ.ศ. 2538) เป็นนักแสดงและนางงามชาวไทย เริ่มเข้าวงการจากการประกวด มิสทีนไทยแลนด์ ได้ตำแหน่งรองอันดับ 2 ‘มิสทีนไทยแลนด์ ปี 2011’ และได้รับรางวัล Miss Pan Clinic ปัจจุบันหนึ่งในนักแสดงหน้าใหม่ของช่องวันที่ผ่านการคัดเลือก "สงครามนางงาม The Casting Project" และได้มารับบทแสดงเป็น "มะเหมี่ยว" อีกทั้งยังประกอบอาชีพแอร์โฮสเตสของสายการบินการบินไทยสมายล์
กุลธิดา พริ้งเกษมชัย
กุลธิดา พริ้งเกษมชัย (ชื่อเล่น ซีแนน : เกิดเมื่อวันที่ 23 พฤศจิกายน พ.ศ. 2536) เป็นนักแสดงชาวไทย เริ่มเข้าวงการจากการประกวด Miss Photogenic KKU NKC Freshy Boys & Girls 2012 , เข้ารอบ 14 คนสุดท้ายการประกวด
ดัชชี่บอยแอนด์เกิร์ล (Dutchie Boys & Girls) 2013 และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย ได้รับบทเป็น ลูกน้ำ นางงามเลสเบี้ยน
ปิยดา อินทวงศ์
ปิยดา อินทวงศ์ (ชื่อเล่น:หลิงหลิง) เป็นนักแสดงชาวไทย เกิดเมื่อวันที่ 13 พฤศจิกายน พ.ศ. 2535 เริ่มเข้าวงการจากการประกวด Miss Photogenic KKU NKC Freshy Boys & Girls 2012 , เข้ารอบ 14 คนสุดท้ายการประกวด ดัชชี่บอยแอนด์เกิร์ล (Dutchie Boys & Girls) 2013 และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
พิชยา ทิพพาละ
พิชยา ทิพพาละ (ชื่อเล่น:ดรีม) เป็นนักแสดงชาวไทย เกิดเมื่อวันที่ 10 มีนาคม พ.ศ. 2535 เริ่มเข้าวงการจากการเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
ธนาภา ภูมิดิษฐ์
ธนาภา ภูมิดิษฐ์ (ชื่อเล่น:มิลา) เป็นนักแสดงชาวไทย เกิดเมื่อวันที่ 2 กรกฎาคม พ.ศ. 2537 เริ่มเข้าวงการจากการเป็นผู้เข้าแข่งขันรายการเดอะเฟซไทยแลนด์ ซีซัน 1 ได้รางวัลรองชนะเลิศ และล่าสุดเป็นหนึ่งในผู้เข้าแข่งขันรายการ สงครามนางงาม the casting project และผ่านเข้ารอบ 10 คนสุดท้าย
ปาณิสรา ปริญญารักษ์
ปาณิสรา ปริญญารักษ์ เกิดวันที่ 10 พฤศจิกายน พ.ศ. 2535 เป็นนักแสดงชาวไทย สังกัด เอ็กแซ็กท์ ของ ถกลเกียรติ วีรวรรณ เริ่มเข้าวงการบันเทิงด้วยการเป็นนักแสดงอิสระโดยเริ่มแสดงมิวสิควิดีโอ ฮู้ก่อ และยังมีผลงานละครมาก่อน เรื่อง สมุดสีคราม กับ มิติรักผ่านเลนส์ ตอน หมอกสีจางกับน้ำค้างสีชมพู โดยเริ่มเป็นที่รู้จักจากผู้เข้าแข่งขันรายการ สงครามนางงาม 2 The Casting Project และได้เป็น 1 ใน 10 คนที่ได้เล่นในละคร สงครามนางงาม ซีซั่น 2 โดยรับบทเป็น กิ๊บ นางงามสายสืบ
กรกช แข็งขัน
กรกช แข็งขัน (ชื่อเล่น:ก้อย) เป็นนักแสดงชาวไทย มีอาชีพหลักเป็นแอร์โฮสเตส สายการบินนกแอร์ เกิดเมื่อวันที่ 20 ธันวาคม พ.ศ. 2532 จบปริญญาตรี สาขาวิชาภาษาอังกฤษ คณะมนุษยศาสตร์ มหาวิทยาลัยนเรศว มีชื่อเสียงจากการชนะเลิศการแข่งขันในรายการ The Angel นางฟ้าติดปีก ซีซั่น 1 คนแรกของประเทศไทย ปี 2014 (รายการ The Angel นางฟ้าติดปีก เป็นรายการค้นหาแอร์โฮสเตสอาชีพในฝันของผู้หญิงทุกคน) และได้เป็นแบรนด์แอมบัสเดอร์ของสายการบินนกแอร์
เริ่มเข้าวงการจากการประกวดแข่งขันรายการ สงครามนางงาม the casting project ผ่านเข้ารอบ 10 คนสุดท้าย ได้เป็นนักแสดงกับช่อง one และได้แสดงละครเรื่องแรก สงครามนางงาม ซีซั่น 2 และต่อมายังมีซีรีส์ โสด Stories2 (หมอกิ๊ฟ) ซิทคอม เป็นต่อ (น้องมด)
ปริญญาตรี สาขาวิชาภาษาอังกฤษ คณะมนุษยศาสตร์์มหาวิทยาลัยนเรศวร
- สงครามนางงาม2 รับบท โบว์
- โสด Stories2 รับบท หมอกิ๊ฟ
- เป็นต่อ 2017 ตอนห่วงหรือหวง รับบท มด (ออกอากาศ 6 เมษายน 2560)
- เป็นต่อ 2018 ตอนหมาหวงก้าง รับบท มด (ออกอากาศ 7 มิถุนายน 2561)
ชนะเลิศรายการ The Angel นางฟ้าติดปีก SS. 1 คนแรกของประเทศไทย
การออกเสียงประชามติร่างรัฐธรรมนูญไทย พ.ศ. 2559
การออกเสียงประชามติร่างรัฐธรรมนูญไทย พ.ศ. 2559 จัดขึ้นในวันอาทิตย์ที่ 7 สิงหาคม พ.ศ. 2559 ตามมติของคณะกรรมการการเลือกตั้ง (กกต.) เวลา 08:00–16:00 น. เพื่อให้ความเห็นชอบหรือไม่เห็นชอบ "ร่างรัฐธรรมนูญแห่งราชอาณาจักรไทย พุทธศักราช ..." ทั้งฉบับ และการกำหนดไว้ในบทเฉพาะกาลว่า ในระหว่าง 5 ปีแรกนับแต่วันที่มีรัฐสภาชุดแรกตามรัฐธรรมนูญนี้ ให้ที่ประชุมร่วมกันของรัฐสภาเป็นผู้พิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี เพื่อให้การปฎิรูปประเทศเกิดความต่อเนื่องตามแผนยุทธศาสตร์ชาติการออกเสียงประชามติครั้งนี้ รัฐบาลไดแต่งตั้ง พลตำรวจเอก ศรีวราห์ รังสิพราหมณกุล เป็น ผู้อำนวยการศูนย์อำนวยการรักษาความสงบเรียบร้อยการออกเสียงประชามติ 
กกต. ได้เริ่มต้นการณรงค์ในงาน "Kickoff 7 สิงหา ประชามติร่วมใจ ประชาธิปไตยมั่นคง" เมื่อวันที่ 25 พฤษภาคม พ.ศ. 2559 โดยใช้คำขวัญในการรณรงค์ว่า "7 สิงหา ประชามติร่วมใจ ประชาธิปไตยมั่นคง" โดยมีหนุมาน เป็นตัวนำโชค และมีการเปิดตัวเพลงรณรงค์ชื่อเดียวกันกับคำขวัญ ซึ่งขับร้องโดยศิลปินลูกทุ่งชื่อดัง และใช้สำเนียงภาษาท้องถิ่น 4 ภาค ซึ่งเพลงดังกล่าวถูกวิพากษ์วิจารณ์จากโลกสังคมออนไลน์รวมถึงจากนักวิชาการว่ามีเนื้อหาบางช่วงบางตอนดูถูกคนบางภูมิภาคว่าถูกชักจูงได้ง่าย แต่เชิดชูคนอีกภูมิภาคหนึ่งว่าเป็นผู้ที่ภักดีต่อประชาธิปไตย แต่ภายหลังทางฝ่าย กกต. ก็มีการแก้ไขเนื้อร้องเพลงดังกล่าวและเผยแพร่ในภายหลัง
แนวร่วมประชาธิปไตยต่อต้านเผด็จการแห่งชาติ (นปช.) ได้รณรงค์ออกเสียงคู่ขนานไปกับ กกต. เริ่มในวันที่ 5 มิถุนายน พ.ศ. 2559 ด้วยการเปิดตัว "ศูนย์ปราบโกงประชามติ" ใช้คำขวัญว่า "ไม่ล้ม ไม่โกง ไม่อายพม่า" และจัดทำเพลงรณรงค์ประชามติ 7 เพลง ออกอากาศผ่านทางสถานีโทรทัศน์พีซทีวี รวมถึงเผยแพร่ผ่านทางยูทูบของพีซทีวีเอง ซึ่งขับร้องโดยแกนนำและศิลปินแนวร่วมของ นปช. หนึง่ในนั้นคือเพลง "แหล่ประชามติ" ซึ่งขับร้องโดย ณัฐวุฒิ ใสยเกื้อ
ทั้งนี้ การจัดตั้งศูนย์ปราบโกงฯ ต้องยุติลงในวันที่ 19 มิถุนายน พ.ศ. 2559 เพราะเจ้าหน้าที่รัฐขัดขวาง แต่ยังคงดำเนินการบนเฟซบุ๊ก
มีการจับกุมผู้อภิปรายหรือรณรงค์คัดค้านการออกเสียงประชามติ
อย่างไรก็ตาม กรณีที่มีการประชุมที่มีอภิปายในด้านเนื่อหา สามารถทำได้
และสามารถ เผยแพร่สาระประชามติ ตามสื่อสารมวลชนปกติได้
การออกเสียงประชามติมีขึ้นในวันที่ 7 สิงหาคม พ.ศ. 2559 เวลา 08:00 ถึง 16:00 น. โดยแบ่งเขตออกเสียงตามเขตจังหวัด และมีการกำหนดหน่วยออกเสียงในแต่ละเขตออกเสียงเพื่อความสะดวกในการออกเสียงของผู้มีสิทธิออกเสียง
ผลคะแนนอย่างเป็นทางการ ณ วันที่ 10 สิงหาคม พ.ศ. 2559
ผลคะแนนอย่างเป็นทางการ
เส้นเมริเดียนที่ 63 องศาตะวันตก
เส้นเมริเดียนที่ 63 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ทวีปอเมริกาเหนือ มหาสมุทรแอตแลนติก ทวีปอเมริกาใต้ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 63 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 117 องศาตะวันออก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 62 องศาตะวันตกลากผ่านพื้นที่ดังนี้:
สหรัฐอเมริกาใน ค.ศ. 2001
เหตุการณ์ที่เกิดขึ้นใน ค.ศ. 2001 ในสหรัฐอเมริกา
สหรัฐอเมริกาใน ค.ศ. 2013
เหตุการณ์ที่เกิดขึ้นใน ค.ศ. 2013 ในสหรัฐอเมริกา
ประเทศแอลจีเรียใน ค.ศ. 2013
เหตุการณ์ที่เกิดขึ้นใน ค.ศ. 2013 ในประเทศแอลจีเรีย
ประเทศปากีสถานใน ค.ศ. 2014
เหตุการณ์ที่เกิดขึ้นใน ค.ศ. 2014 ในประเทศปากีสถาน
ประเทศไนจีเรียใน ค.ศ. 2011
เหตุการณ์ที่เกิดขึ้นใน ค.ศ. 2011 ในประเทศไนจีเรีย
ประเทศอินโดนีเซียใน ค.ศ. 2002
เหตุการณ์ที่เกิดขึ้นใน ค.ศ. 2002 ในประเทศอินโดนีเซีย
ประเทศอินโดนีเซียใน ค.ศ. 2008
เหตุการณ์ที่เกิดขึ้นใน ค.ศ. 2008 ในประเทศอินโดนีเซีย
ประเทศรัสเซียใน ค.ศ. 2002
เหตุการณ์ที่เกิดขึ้นใน ค.ศ. 2002 ในประเทศรัสเซีย
ประเทศรัสเซียใน ค.ศ. 2011
เหตุการณ์ที่เกิดขึ้นใน ค.ศ. 2011 ในประเทศรัสเซีย
ประเทศอียิปต์ใน ค.ศ. 2011
เหตุการณ์ที่เกิดขึ้นใน ค.ศ. 2011 ในประเทศอียิปต์
ประเทศเบลารุสใน ค.ศ. 2011
เหตุการณ์ที่เกิดขึ้นใน ค.ศ. 2011 ในประเทศเบลารุส
ประเทศรัสเซียใน ค.ศ. 2010
เหตุการณ์ที่เกิดขึ้นใน ค.ศ. 2010 ในประเทศรัสเซีย
ประเทศไต้หวันใน ค.ศ. 2014
เหตุการณ์ที่เกิดขึ้นใน ค.ศ. 2014 ในประเทศไต้หวัน
สปัน เสลาคุณ
สปัน เสลาคุณ เป็นนางแบบ ชาวไทย
สปัน เสลาคุณ หรือ เปิ้น เกิดปี พ.ศ. 2511 ที่กรุงเทพมหานคร เป็นพี่สาวคนโตในจำนวนพี่น้องทั้งหมด 4 คน (ชาย 2 คน หญิง 2 คน) เป็นคนไทยเชื้อสายมอญ ลูกหลานมอญสายพระยารามัญเจ็ดหัวเมือง พระเสลภูมิบดี ต้นตระกูลเสลานนท์และเสลาคุณ ขณะอายุ 7 ขวบ คุณแม่พากลับไปอยู่บ้านเดิมที่ตำบลนครชุมน์ อำเภอบ้านโป่ง จังหวัดราชบุรี ในวัยประถมได้เข้าเรียนที่โรงเรียนนารีวุฒิ และโรงเรียนวัดใหญ่(บุญเอี่ยมอนุเคราะห์) ในช่วงวัยเด็กนั้นเธอเข้าร่วมทำกิจกรรมกับทางชมรมเยาวชนกลุ่ม ไทย-รามัญอย่างสม่ำเสมอ โดยครั้งหนึ่งเธอได้รับการสนับสนุนให้เข้าร่วมการประกวดธิดามอญ ในงานมหกรรมประเพณีมอญ และคว้าตำแหน่งรองอันดับหนึ่งในการประกวดในครั้งนั้นมาครอง นอกจากนี้เธอยังได้รับการฝึกฝนในด้านศิลปะพื้นบ้านอย่าง เพลงฉ่อย มาตั้งแต่อายุ 10 ขวบ และเคยเข้าร่วมประกวดจนคว้ารางวัลที่ 1 มาแล้ว
หลังสำเร็จการศึกษาในระดับชั้นประถมได้เข้ามาศึกษาต่อในกรุงเทพฯ จนสำเร็จการศึกษาในระดับชั้นมัธยมต้นจากโรงเรียนกุนนทีรุทธารามวิทยาคม ขณะเรียนมัธยมได้ประกวดธิดารามัญ จัดโดยสมาคมไทยรามัญและได้ตำแหน่งธิดารามัญมาครอง เธอเข้าสู่วงการนางแบบแฟชั่นเมื่อกำลังศึกษาอยู่ในระดับ ปวช.ที่ ดรุณพิทยาพณิชยการ ปี 2527 ขณะอายุ 16 ปี นอกจากการเป็นนางแบบแล้ว เธอยังมีความเป็นศิลปินอยู่ในตัวอย่างชัดเจน เคยมีงานรวมบทกวีของเธอชื่อ “ชีวิตของหญิงสาว” เมื่อปี 2532 ในฐานะนางแบบเธอประสบความสำเร็จและได้รับความนิยมในช่วงปี พ.ศ. 2527- 2536
ในปี 2531 ได้ถูกคัดเลือกให้รับบทคุณหญิงละเอียด พิบูลย์สงคราม ในภาพยนตร์เรื่อง 2482 นักโทษประหาร ซึ่งเป็นบทนำประกบคู่กับ ฉัตรชัย เปล่งพานิช ที่รับบทเป็นหลวงพิบูลย์สงคราม เป็นโครงการภาพยนตร์ของบริษัทไฟว์สตาร์โปรดักชั่น กำกับโดย ยุทธนา มุกดาสนิท แต่เนื้อหาไปกระทบกับบุคคลระดับบริหารบางคนในขณะนั้นโครงการภาพยนตร์เรื่องนี้จึงถูกระงับ
เธอเคยถูกขึ้นพาดหัวข่าวหน้าหนึ่งว่าเป็นนางแบบสาวที่ถูกต้องสงสัยว่าจะติดเชื้อ HIV หลังจากมีข่าวเธอก็เริ่มหายไปจากวงการ ช่วงแรกมีข่าวว่าเธอไปทำธุรกิจรีสอร์ทที่กุเรปันอยู่กับแฟนหนุ่ม แต่ข่าวว่าหลังจากนั้นไม่กี่ปี ชีวิตของเธอกลับมามีอิสระอีกครั้งและลาขาดจากวงการไปอย่างสิ้นเชิง ภายหลังเธอก็ได้ย้ายไปอยู่ที่สหรัฐ ปัจจุบันเธอสุขภาพดี ไม่ได้ป่วยแต่อย่างใด
ดีเอ็นซีอี
ดีเอ็นซีอี () เป็นวงดนตรีป็อปอเมริกัน ประกอบด้วยสมาชิกได้แก่ โจ โจนาส, แจ็ก ลอว์เลส, โคล วิตเทิลและจินจู ลี วงเซ็นสัญญากับค่ายรีพับลิกเรเคิดส์ ออกซิงเกิลเปิดตัวชื่อ "เค้กบายดิโอเชียน" เมื่อปี ค.ศ. 2015 เพลงประสบความสำเร็จในหลายประเทศ ขึ้นถึงอันดับที่ 9 บนชาร์ตบิลบอร์ดฮอต 100 อีพีชุดแรกชื่อ "สเวย์" ได้รับการตอบรับที่ดี พวกเขาได้เข้าชิงรางวัลคิดส์ช้อยส์อะวอดส์ 2016 สาขาศิลปินหน้าใหม่ และรางวัลเรดิโอดิสนีย์มิวสิกอะวอดส์ 2016 เพลงที่เหมาะกับลิปซิงก์ยอดเยี่ยม และเพลงสดุดียอดเยี่ยม
บอลติกเวย์
บอลติกเวย์ (; ; ; ; ) เป็นเหตุการณ์ที่เกิดขึ่นในวันที่ 23 สิงหาคม ค.ศ. 1989 ซึ่งมีผู้คนร่วมออกมาเรียงแถวเป็นโซ่มนุษย์ยาวมากกว่า 600 กิโลเมตร (370 ไมล์) ผ่านรัฐบอลติก 3 รัฐ เพื่อเป็นการเฉลิมฉลองครบรอบปีที่ 50 ของสนธิสัญญาโมโลตอฟ–ริบเบนทรอพ ภายหลังการล่มสลายของลัทธิคอมมิวนิสต์แถบบอลติก เมื่อวันที่ 23 สิงหาคม ค.ศ. 1989 ก็ได้ถือเอาวันที่ 23 สิงหาคม ของทุกปี เป็นวันริบบิ้นสีดำ
จักรพรรดิโชโก
จักรพรรดิโชโก ( , ) จักรพรรดิพระองค์ที่ 101 แห่ง ราชวงศ์ญี่ปุ่น ตามที่ได้บันทึกไว้ใน รายพระนามจักรพรรดิญี่ปุ่น
ครองราชย์ระหว่าง 5 ตุลาคม พ.ศ. 1955 - 30 สิงหาคม พ.ศ. 1971
พระนามของพระองค์นั้นเป็นการนำชื่อต้นของ 2 จักรพรรดิคือ จักรพรรดินีโชโตะกุ จักรพรรดิองค์ที่ 48 และ จักรพรรดิโคนิง จักรพรรดิองค์ที่ 49 มารวมกัน
จักรพรรดิโชโกทรงมีพระนามเดิมก่อนจะขึ้นสืบราชบัลลังก์ดอกเบญจมาศว่า เจ้าชายมิฮิโตะ ()
ทรงเป็นพระราชโอรสองค์ใหญ่ใน จักรพรรดิโกะ-โคะมะสึ จักรพรรดิองค์ที่ 100 และองค์แรกหลังจาก ยุคราชสำนักเหนือ-ใต้
เจ้าชายมิฮิโตะขึ้นสืบราชบัลลังก์ดอกเบญจมาศภายหลังจากการสละราชบัลลังก์ของพระราชบิดาเมื่อปี พ.ศ. 1955โดยอดีตจักรพรรดิโกะ-โคะมะสึได้เป็น ไดโจโฮโอ (มหาธรรมราชา) กุมพระราชอำนาจไว้ตลอดรัชกาลของพระราชโอรส
อดีตจักรพรรดิโกะ-โคะมะสึจึงสถาปนา เจ้าชายฮิโกะฮิโตะ พระราชโอรสบุญธรรมขึ้นสืบราชบัลลังก์ต่อมาเมื่อวันที่ 7 กันยายน ค.ศ. 1428 (วันที่ 27 เดือน 7 ปี โชโช ที่ 1)
สตาร์ชิปเอนเตอร์เทนเมนต์
สตาร์ชิพ เอนเตอร์เทนเมนต์ () เป็นค่ายเพลงในประเทศเกาหลีใต้
Starship X (스타쉽 엑스) เป็นค่ายย่อยของ สตาร์ชิพ เอนเตอร์เทนเมนต์ ดูแลศิลปินที่มีแนวเพลงอินดี้และฮิปฮอป ส่วนใหญ่เป็นศิลปินที่มีชื่อเสียงจากการทำเพลงใต้ดินมาก่อน
เทศบาลตำบลสีชมพู
เทศบาลตำบลสีชมพู ตั้งอยู่บริเวณตอนกลางของอำเภอสีชมพู ช่วงทางหลวงแผ่นดิน หมายเลข 228 สายชุมแพ –อุดรธานี ห่างจากอำเภอชุมแพ ประมาณ 31 กิโลเมตร มีขอบเขตตาม ราชกิจจานุเบกษา เล่ม 84 ตอนที่ 124 พ.ศ. 2510 ดังนี้ คือ
พื้นที่ เทศบาลเป็นส่วนหนึ่งของบริเวณที่ราบตอนกลางของอำเภอ ลักษณะพื้นที่ลาดเอียง เล็กน้อยมาทางทิศตะวันออก ซึ่งเป็นบริเวณลำห้วยทรายขาวที่ประชาชนตั้งบ้านเรือนอยู่หนาแน่น ในบริเวณตอนใต้ของเขตเทศบาล ซึ่งเป็นบริเวณที่มีแหล่งน้ำขนาดใหญ่
ที่มา : ทะเบียนกลาง
สถานศึกษาในเขตเทศบาลตำบลสีชมพูมีดังนี้
สุสานหลวงหมิงเซี่ยว
สุสานหลวงหมิงเซี่ยว ( "Míng Xiào Líng"; ) เป็นที่ฝังพระศพจักรพรรดิหงอู่ ปฐมจักรพรรดิแห่งราชวงศ์หมิง เริ่มก่อสร้างในรัชสมัยจักรพรรดิหงอู่ เมื่อปี ค.ศ. 1381 และมาเสร็จสมบูรณ์เมื่อปี ค.ศ. 1405 ในรัชสมัยจักรพรรดิหย่งเล่อ รวมเวลาทั้งสิ้น 24 ปี ใช้แรงงานในการก่อสร้างกว่า 100,000 คนและมีสิ่งสำคัญคือป้ายศิลาจารึกที่จักรพรรดิหย่งเล่อโปรดเกล้า ฯ ให้จารึกคำสรรเสริญพระเกียรติยศของจักรพรรดิหงอู่พระราชบิดากว่า 2,746 ตัวอักษร
สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004
รัสเซียนซูเปอร์คัพ
รัสเซียนซูเปอร์คัพ เป็นการแข่งขันฟุตบอลระหว่างแชมป์ลีกกับแชมป์ฟุตบอลถ้วยหรือซูเปอร์คัพ ในประเทศรัสเซีย ผู้ที่ชนะมากที่สุดคือซีเอสเคเอ มอสโก (6 สมัย) และผู้ชนล่าสุดคือ เซนิตเซนต์ปีเตอร์สเบิร์ก โดยฟุตบอลรายการนี้ก่อตั้งขึ้นเมื่อปี 2003
เอฟเอคอมมิวนิตีชีลด์ 2012
การแข่งขันฟุตบอล เอฟเอคอมมิวนิตีชีลด์ 2012 จัดแข่งขันมาเป็นครั้งที่ 90 ของ เอฟเอคอมมิวนิตีชีลด์,เป็นการแข่งขันฟุตบอลประจำปีในการต่อกรของทีมแชมป์ พรีเมียร์ลีก เชลซี และทีมแชมป์ เอฟเอคัพ. แมนเชสเตอร์ซิตี ครั้งนี้ถูกจัดขึ้นที่ วิลลาพาร์ก ใน เบอร์มิงแฮม เมื่อวันที่ 12 สิงหาคม พ.ศ. 2555
คลาล่า แปตะชิ
คลาร่า แปตะชิ ()เกิดเมื่อวันที่ 28 กุมภาพันธ์ พ.ศ 2455 ที่กรุงโรม,ประเทศอิตาลี เธอเป็น อณุภรรยาของ เบนิโต มุสโสลินีเธอถูกประหารชีวิตพร้อมกับเบนิโต มุสโสลินีในวันที่ 28 เมษายน พ.ศ 2488 ที่เมือง Giulino di Mezzegra จังหวัด โคโม ประเทศ อิตาลี
สุสานหลวงราชวงศ์หมิง
สุสานหลวงราชวงศ์หมิง () คือพระราชสุสานที่ฝังพระศพของจักรพรรดิแห่งราชวงศ์หมิงทั้งสิ้น 13 พระองค์ เริ่มก่อสร้างในรัชสมัยจักรพรรดิหย่งเล่อ ซึ่งเป็นจักรพรรดิองค์ที่ 3 แห่งราชวงศ์หมิงเมื่อปี ค.ศ. 1420
แม่น้ำแอเคอรอน
แม่น้ำแอเคอรอน (; ("Acheron") หรือ Ἀχερούσιος ("Acherusius"); ("Acherontas")) เป็นแม่น้ำในภูมิภาคอิไพรัสทางทิศตะวันตกเฉียงเหนือของกรีซ เป็นแม่น้ำที่ไหลลงสู่ทะเลไอโอเนียน มีความยาว 58 กิโลเมตร (36 ไมล์)
แม่น้ำแอเคอรอน ยังเป็นแม่น้ำตามความเชื่อในเทพปกรณัมกรีกโดยถูกเรียกว่า "แม่น้ำแห่งความโศกเศร้า" ในโลกหลังความตายของกรีก เนื่องจากเป็นพรมแดนที่กั้นระหว่างโลกมนุษย์และนรก ผู้ที่ตายไปแล้วก่อนจะเข้าเฝ้าเฮดีสที่ทาร์ทารัส ก่อนจะข้ามแม่น้ำต้องทอดทิ้งความหวังในการมีชีวิตอยู่ไว้เสียก่อน ซึ่งหมายความว่าเข้าสู่โลกความตายอย่างแน่นอนแล้ว โดยมีคนพายเรือข้ามฝั่งแม่น้ำ ชื่อ แครอน ซึ่งต้องให้ค่าจ้างเป็นเงินซึ่งญาติผู้ตายจะนำเหรียญใส่ในปากของผู้ตาย เรียกว่า "เหรียญของแครอน" เพื่อเป็นค่าจ้าง
ปัจจุบัน แม่น้ำแอเคอรอนเป็นที่นิยมอย่างยิ่งของนักท่องเที่ยวและนักล่องแพ โดยมีบาร์เหล้าเปิดอย่างมากมายที่ริมฝั่งแม่น้ำ
โลกยังไม่แตก
"โลกยังไม่แตก" เป็นซิงเกิลของวงดนตรี Ten To Twelve ออกจำหน่ายในวันที่ 24 พฤษภาคม พ.ศ. 2559 เป็นเพลงที่มีเนื้อหาซึ่งให้ลองมองฟ้าแล้วดูว่ามันยังเป็นฟ้าอยู่มั้ย มองดูพื้นดิน ยังเป็นพื้นดินเช่นไร อย่างน้อยโลกมันก็ยังไม่แตก
เพลง โลกยังไม่แตก เป็นเพลงที่มีจังหวะมีเดียมแพลงแรกจาก Ten To Twelve ที่ถ่ายทอดออกมาในแบบสบายๆ เน้นอารมณ์เหมือนว่ากำลังฟังวงเล่นสดอยู่ ซึ่งเพลงนี้มีการใช้จังหวะดนตรีในฮิปฮอป มาช่วยผสมผสานกับเพลงร็อค ในแบบของ Ten To Twelve
มิวสิควิดีโอเพลง โลกยังไม่แตก ได้รับแรงบันดาลใจมาจากคาแรคเตอร์จากการ์ตูนชื่อดังเรื่องใด และฟร้อนท์แมนของวงอย่างหนุ่มมอร์ก็สวมบทบาท “โดราเอมอร์” ได้เซอร์สุดๆ เลยทีเดียว รวมถึงสมาชิกคนอื่นๆ
เพลง "โลกยังไม่แตก" ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 10 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คาริน เอฟานส์
คาริน เอฟานส์ (25 กันยายน ค.ศ. 1907 – 1 กรกฎาคม ค.ศ. 2004) เป็นนักแสดงละครเวทีและภาพยนตร์หญิงชาวแอฟริกาใต้ แต่เกิดที่เยอรมนี
เอิลเซอ เอิลชเตอร์
Else Elster (22 กุมภาพันธ์ ค.ศ. 1910 – 28 มีนาคม ค.ศ. 1998) เป็นนักแสดงหญิงชาวเยอรมัน
รูดอฟ เฟอร์เนา
รูดอฟ เฟอร์เนา (7 มกราคม ค.ศ. 1898 – 4 พฤศจิกายน ค.ศ. 1985) เป็นนักแสดงชายชาวเยอรมัน ซึ่งรูดอฟแสดงภาพยนตร์มากถึง 53 เรื่อง ระหว่างปี ค.ศ. 1936 ถึง ค.ศ. 1982
กุสทาฟ บอทซ์
กุสทาฟ บอทซ์ (4 สิงหาคม ค.ศ. 1883 – 29 กันยายน ค.ศ. 1932) เป็นนักแสดงชายเยอรมัน
คาร์ล เอทลินเกอร์
กุสทาฟ บอทซ์ (16 ตุลาคม ค.ศ. 1879 – 8 พฤษภาคม ค.ศ. 1946) เป็นนักแสดงชายชาวเยอรมัน แสดงภาพยนตร์มากถึง 117 เรื่อง ตั้งแต่ปี ค.ศ. 1914 ถึง ค.ศ. 1946
ฟริตซี ฮาเบอร์แลนด์ท
ฟริตซี ฮาเบอร์แลนด์ท (เกิด 6 มิถุนายน ค.ศ. 1975, East-Berlin) เป็นนักแสดงหญิงชาวเยอรมัน
คาร์ล เอิลเซอร์
คาร์ล คอนแรด เอิลเซอร์ (2 สิงหาคม ค.ศ. 1881 – 30 สิงหาคม ค.ศ. 1938) เป็นนักแสดงชายชาวเยอรมัน
ฮอรซต์ ฟรางค์
ฮอรซต์ ฟรางค์ (28 พฤษภาคม ค.ศ. 1929 – 25 พฤษภาคม ค.ศ. 1999) เป็นนักแสดงภาพยนตร์ชาวเยอรมัน แสดงภาพยนตร์มากว่า 100 เรื่อง ตั้งแต่ปี ค.ศ. 1955 ถึง ค.ศ. 1999
ฟ็อลเคอร์ ฟ็อน ค็อลลันเดอ
ฟ็อลเคอร์ ฟ็อน ค็อลลันเดอ (; 21 พฤศจิกายน ค.ศ. 1913 – 29 ตุลาคม ค.ศ. 1990) เป็นผู้กำกับภาพยนตร์และนักแสดงชายชาวเยอรมัน เขาแสดงภาพยนตร์มากถึง 40 เรื่อง ระหว่างปี ค.ศ. 1934–1987
ไค ฟิสเชอร์
ไค ฟิสเชอร์ (เกิด 18 มีนาคม ค.ศ. 1934) เป็นนักแสดงหญิงชาวเยอรมัน ซึ่งไคแสดงภาพยนตร์มากถึง 54 เรื่อง ตั้งแต่ปี ค.ศ. 1955 ถึง ค.ศ. 1999
อูร์ซูลา กราบไล
อูร์ซูลา กราบไล (8 ธันวาคม ค.ศ. 1908 – 3 เมษายน ค.ศ. 1977) เป็นนักแสดงหญิงชาวเยอรมัน ซึ่งได้แสดงภาพยนตร์มากถึง 80 เรื่อง ตั้งแต่ปี ค.ศ. 1929 ถึง ค.ศ. 1977
สุสานหลวงฮั่นหยาง
สุสานหลวงฮั่นหยาง () ที่ฝังพระศพของ จักรพรรดิฮั่นจิง จักรพรรดิองค์ที่ 6 แห่ง ราชวงศ์ฮั่นตะวันตก ตั้งอยู่ที่ เสียนหยาง มณฑลส่านซี อยู่ริมฝั่งแม่น้ำเว่ยและอยู่ห่างจาก นครซีอาน ไปทางเหนือประมาณ 20 กิโลเมตร
สุสานหลวงเจา (ราชวงศ์ถัง)
สุสานหลวงเจา () ที่ฝั่งพระศพของ จักรพรรดิถังไท่จง จักรพรรดิผู้ยิ่งใหญ่แห่ง ราชวงศ์ถัง ตั้งอยู่ที่ มณฑลส่านซี
บ้านแถว
บ้านแถว () เป็นศัพท์ทางสถาปัตยกรรมศาสตร์และการผังเมือง หมายถึงที่อยู่อาศัยที่มีความหนาแน่นปานกลางรูปแบบหนึ่ง มีลักษณะเป็นบ้านที่มีผนังเชื่อมต่อกัน โดยบ้านแต่ละหลังมักมีมากกว่าหนึ่งชั้น และมักมีโครงสร้างและการตกแต่งคล้ายคลึงกับบ้านหลังอื่นที่อยู่ติดกัน สิ่งปลูกสร้างประเภทนี้มีต้นกำเนิดในยุโรปช่วงคริสต์ศตวรรษที่ 16
สิ่งปลูกสร้างแบบบ้านแถวสามารถพบได้ทั่วโลก แต่มีให้เห็นอยู่มากในยุโรปและลาตินอเมริกา และสามารถพบตัวอย่างที่หลากหลายในอเมริกาเหนือและออสเตรเลีย อาคารรอบจัตุรัสปลัสเดอโวฌ (Place des Vosges) ในกรุงปารีส ประเทศฝรั่งเศส เป็นตัวอย่างหนึ่งของบ้านแถวยุคเริ่มแรก ในปัจจุบัน บ้านแถวทั้งที่มีมาแต่เดิมและที่สร้างเลียนแบบสถาปัตยกรรมยุคเก่าได้กลายเป็นส่วนหนึ่งของกระบวนการปรับพื้นที่ในใจกลางเมืองเพื่อให้คนนอกถิ่นที่มีฐานะดีเข้ามาอยู่อาศัยแทน (gentrification) โดยในบางครั้งก็ถูกนำไปเชื่อมโยงกับชั้นชนผู้ใช้แรงงานด้วย
สกอตต์ ดอว์สัน
เดวิด เอ็ม. ฮาร์วูด (David M. Harwood) เกิด 30 มิถุนายน ค.ศ. 1984 นักมวยปล้ำอาชีพชาวอเมริกัน ปัจจุบันเซ็นสัญญากับWWE อดีตสังกัดค่ายNXT ภายใต้ชื่อ สกอตต์ ดอว์สัน (Scott Dawson) เป็นแชมป์แท็กทีม NXT 2สมัย ร่วมกับแดช ไวล์เดอร์ ในนามเดอะรีไววัล
แดช ไวล์เดอร์
แดเนียล มาร์แชล วีเลอร์ (Daniel Marshall Wheeler) เกิด 17 พฤษภาคม ค.ศ. 1987 นักมวยปล้ำอาชีพชาวอเมริกัน ปัจจุบันเซ็นสัญญากับWWE อดีตสังกัดค่ายNXT ภายใต้ชื่อ แดช ไวล์เดอร์ (Dash Wilder) เป็นแชมป์แท็กทีม NXT 2สมัย ร่วมกับสกอตต์ ดอว์สัน ในนามเดอะรีไววัล
เดอะวอยซ์ (สหรัฐอเมริกา)
เดอะวอยซ์ () เป็นรายการโทรทัศน์เรียลลิตีประกวดร้องเพลงออกอากาศในสหรัฐอเมริกาทางช่องเอ็นบีซี รายการยึดตามฉบับดั้งเดิม "เดอะวอยซ์ออฟฮอลแลนด์" แนวคิดของรายการคือให้ค้นหาผู้มีพรสวรรค์ด้านการร้องเพลง (เดี่ยวหรือคู่) ที่ต้องการเป็นนักร้อง อายุ 15 ปีขึ้นไป โดยการออดิชันต่อหน้าสาธารณชน ผู้ชนะจะกำหนดโดยยอดผู้ชมที่โหวตผ่านโทรศัพท์ อินเทอร์เน็ต บริการข้อความสั้น และผ่านการซื้อเพลงที่ผู้เข้าแข่งบันทึกเสียงไว้ที่ร้านไอทูนส์ พวกเขาจะได้รับเงิน 100,000 ดอลลาร์สหรัฐ และได้เซ็นสัญญากับค่ายยูนิเวอร์แซลมิวสิกกรุป ผู้ชนะการประกวดทั้งสิบสามฤดูกาลได้แก่ ฮาเวียร์ โคลอน, , , , , , , , , , , , และ
รายการจ้างโค้ช 4 คนซึ่งเป็นผู้วิจารณ์การแสดงของศิลปิน และให้คำแนะนำศิลปินที่ตนเลือกเข้ามาตลอดทั้งฤดูกาล พวกเขายังแข่งขันกันเพื่อให้ศิลปินของตนเองชนะการแข่งขัน ทำให้เขาเป็นโค้ชผู้ชนะด้วย โค้ชรายการได้แก่ แอดัม เลอวีน เบลก เชลตัน คริสตินา อากีเลรา (ฤดูกาลที่ 1-3, 5, 8, 10) ซีโล กรีน (ฤดูกาลที่ 1-3, 5) ชากีรา (ฤดูกาลที่ 4, 6) อัชเชอร์ (ฤดูกาลที่ 4, 6) เกว็น สเตฟานี (ฤดูกาลที่ 7, 9, 12) ฟาร์เรลล์ วิลเลียมส์ (ฤดูกาลที่ 7-10) ไมลีย์ ไซรัส (ฤดูกาลที่ 11, 13) อลิเชีย คีส์ (ฤดูกาลที่ 11-12, 14) เจนนิเฟอร์ ฮัดสัน (ฤดูกาลที่ 13, 15) และ เคลลี คลาร์กสัน (ฤดูกาลที่ 14-15)
"เดอะวอยซ์"เริ่มออกอากาศในวันที่ 26 เมษายน ค.ศ. 2011 เดิมทีออกอากาศในช่วงฤดูใบไม้ผลิ ต่อมารายการเป็นที่นิยมและได้ขยายไปออกอากาศในฤดูใบไม้ร่วงในฤดูกาลที่สาม ซึ่งเริ่มออกอากาศในวันที่ 10 กันยายน ค.ศ. 2012 ปัจจุบันรายการได้ออกอากาศมาจนถึงเป็นฤดูกาลที่สิบสี่ และได้รับการอนุมัติเป็นที่เรียบร้อยสำหรับฤดูกาลที่ 15 โดยออกอากาศตอนแรกในเดือนกุมภาพันธ์ ค.ศ. 2018
ฮาเวียร์ โคลอน
ฮาเวียร์ โคลอน ( เกิด 29 เมษายน ค.ศ. 1978) เป็นนักร้องนักแต่งเพลง และนักดนตรีชาวอเมริกัน เขามีรูปแบบการร้องเพลงของตนเองชื่อว่า "อะคูสติกโซล" เขาเคยเป็นสมาชิกวงอีเอ็มซีคิว และเดอะดีเร็กทรักส์แบนด์ และทำงานร่วมกับนักดนตรีมากมายก่อนออกผลงานเดี่ยว เขาเซ็นสัญญากับค่ายแคปิตอลเรเคิดส์ตั้งแต่ปี ค.ศ. 2002 ถึง 2006 ใช้ชื่อศิลปินว่า ฮาเวียร์ ในปี ค.ศ. 2006 สัญญาของเขาสิ้นสุด และฮาเวียร์ โคลอนกลายเป็นศิลปินอิสระ มีค่ายเพลงของตนเองชื่อ ฮาเวียร์โคลอนมิวสิก ในปี ค.ศ. 2011 เขาเป็นผู้ชนะเลิศรายการ "เดอะวอยซ์" ฤดูกาลแรก ออกอากาศทางช่องเอ็นบีซี ได้รับเงินรางวัล 100,000 ดอลลาร์ และได้เซ็นสัญญากับค่ายยูนิเวอร์ซัลรีพับลิกเรเคิดส์ สุดท้ายแล้วเขาตัดสินใจแยกทางกับค่ายเพลงดังกล่าว
พระพรหมมุนี (วิชมัย ปุญฺญาราโม)
พระพรหมมุนี นามเดิม วิชมัย ฉายา ปุญฺญาราโม เป็นพระราชาคณะเจ้าคณะรองฝ่ายธรรมยุติกนิกาย ผู้ช่วยเจ้าอาวาสวัดบวรนิเวศราชวรวิหาร และเจ้าคณะภาค 4-5-6-7 (ธรรมยุต)
พระพรหมมุนี มีนามเดิมว่า สังวาลย์ บุญมาก เกิดเมื่อวันจันทร์ที่ 5 พฤษภาคม พ.ศ. 2462 ภูมิลำเนาอยู่ ตำบลบ้านแก่ง อำเภอเมือง จังหวัดนครสวรรค์ โยมบิดาชื่อกริ่ม โยมมารดาชื่อพริ้ง เมื่อโตขึ้นได้ศึกษาที่โรงเรียนวัดบ้านแก่งจนจบชั้นประถมปีที่ 4 ในปี พ.ศ. 2471 แล้วย้ายมาอยู่กับพระปลัดรัตน ตุฏฺฐจิตฺโต วัดดวงแข และพระครูธรรมาภิวัฒน์ (ทองสุก) วัดเครือวัลย์ ในช่วงนี้ท่านได้เปลี่ยนชื่อเป็นลมัย
วันที่พฤหัสบดีที่ 5 พฤษภาคม พ.ศ. 2476 บรรพชาเป็นสามเณร ณ วัดเครือวัลย์ โดยมีพระเมธาธรรมรส (เสาร์ โสรโย) เป็นพระอุปัชฌาย์ ศึกษาพระปริยัติธรรมจนสอบได้นักธรรมชั้นเอกและเปรียญธรรม 5 ประโยค ในปี พ.ศ. 2480 จากนั้นพระครูธรรมาภิวัฒน์ได้นำท่านมาฝากกับพระพรหมมุนี (ผิน สุวโจ) ขณะยังเป็นพระสุพจนมุนี เพื่อให้ศึกษาในระดับสูงขึ้นต่อไป
วันพฤหัสบดีที่ 22 พฤษภาคม พ.ศ. 2482 ได้อุปสมบทเป็นพระภิกษุ ณ วัดบวรนิเวศวิหาร โดยมีสมเด็จพระสังฆราชเจ้า กรมหลวงวชิรญาณวงศ์ เป็นพระอุปัชฌาย์ พระพรหมมุนี (ผิน สุวโจ) ขณะยังเป็นพระสุพจนมุนี เป็นพระกรรมวาจาจารย์ พระรัตนธัชมุนี (จู อิสฺสรญาโณ) ขณะเป็นพระเทพเมธี เป็นพระอนุสาวนาจารย์
ขณะอาศัยที่วัดบวรนิเวศวิหาร ท่านพักอยู่ที่กุฏิแพ คณะเขียวรังษีพระพรหมมุนี เข้ารับการผ่าตัดโรคหัวใจในปี พ.ศ. 2516 จากนั้นสุขภาพก็เริ่มอ่อนแอลง มีโรคต่าง ๆ แทรกซ้อนเรื่อยมา จนกระทั่งมรณภาพในวันที่ 28 กุมภาพันธ์ พ.ศ. 2537 สิริอายุได้
ถึงวันศุกร์ที่ 10 มิถุนายน พ.ศ. 2537 เวลา 17.00 น. สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์พระบาทสมเด็จพระปรมินทรมหาภูมิพลอดุลยเดชไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เทศบาลตำบลน้ำพอง
เทศบาลตำบลน้ำพอง ได้รับการประกาศจัดตั้งเป็นสุขาภิบาลน้ำพอง เมื่อวันที่ 2 ธันวาคม พ.ศ. 2512 ต่อมาได้มีพระราชบัญญัติเปลี่ยนแปลงยกฐานะจากสุขาภิบาลน้ำพองเป็นเทศบาลตำบล เมื่อวันที่ 25 พฤษภาคม พ.ศ. 2542 ตามประกาศในราชกิจจานุเบกษา ฉบับกฤษฎีกาเล่ม 116 ตอนที่ 9 ก ลงวันที่ 24 กุมภาพันธ์ 2542
มีลักษณะภูมิประเทศเป็นพื้นที่ราบลุ่ม มีแม่น้ำพองไหลผ่าน ลักษณะภูมิอากาศ
เทศบาลตำบลเขื่อนอุบลรัตน์
ด้วยกระทรวงมหาดไทย ได้พิจราณาเพื่อประโยชน์ในการกระทำทะนุบำรุงท้องถิ่นให้เจริญก้าวหน้ายิ่งขึ้นต่อไป จึงประกาศ กระทรวงมหาดไทย จัดตั้งสุขาภิบาลเขื่อนอุบลรัตน์ อำเภออุบลรัตน์ จังหวัดขอนแก่น เมื่อวันที่ 21 กรกฎาคม 2514 (ประกาศในราชกิจกจานุเบกษา เล่มที่ 88 ตอนที่ 85 เมื่อวันที่ 10 สิงหาคม 2514 ) และต่อมาได้เปลี่ยนแปลงฐานะสุขาภิบาลเป็นเทศบาลตำบล เมื่อวันที่ 25 พฤษภาคม 2542 ตามพระราชบัญญิเปลี่ยน แปลงฐานะ สุขาภิบาลเป็นเทศบาล พ.ศ. 2542
เทศบาลตำบลโคกสูงสัมพันธ์
เทศบาลตำบลโคกสูงสัมพันธ์ เดิมเป็นสุขาภิบาล และได้รับการยกฐานะจากสุขาภิบาลเป็นเทศบาล ตามพระราชบัญญัติเปลี่ยนแปลงสุขาภิบาลเป็นเทศบาล พุทธศักราช 2542 เมื่อวันที่ 25 พฤษภาคม 2542 ซึ่งได้ประกาศในราชกิจจานุเบกษา เล่มที่ 116 ตอน 9ก วันที่ 24 กุมภาพันธ์ 2542